Kecewa Dengan Sikap Ratu Cantik, Jimmy Couture Ucap Selamat Tinggal Pada Dunia ‘Pageant’

Pereka fesyen terkenal, Jimmy Couture secara rasminya telah meletakkan titik noktah dalam dunia peragaan ratu cantik setelah kecewa dengan isu yang terjadi membabitkan dirinya dan Miss Grand Malaysia 2021, Lishalliny Kanaran.

Menerusi sebuah kenyataan yang dimuatnaik oleh Jimmy di laman Instagram nya pada Selasa, Jimmy membuat keputusan untuk tidak lagi menaja mahupun membuat sebarang busana untuk mana-mana pertandingan ratu cantik selepas ini.

“Selamat Tinggal Dunia Pageant Malaysia..semoga berjaya..saya sudah selesao.. ini bukan drama tetapi ini sinetron..Tidak akan ada lagi..Terima kasih PL Malaysia yang sokong Jimmy selama ini.. yang masih mahu berhubung dengan Jimmy, Jimmy terima dengan hati yang terbuka..” tulis Jimmy

Bagaimanapun, pereka fesyen itu berkata dia sedia untuk membantu mereka yang ikhlas menyokongnya selama ini selain menegaskan tidak lagi akan menyokong pertandingan seumpama itu. Dalam perkembangan berkaitan, Jimmy menantikan penjelasan daripada pihak yang terlibat mengenai isu yang terjadi.

“Bermula hari ini tak ada lagi ya aku nak sokong dunia pageant Malaysia..Aku kecewa..terima kasih untuk PL yang memahami keadaan aku

“Untuk page yang hentam aku? Aku sikit tak terkesan. Dulu kau juga yang memuji…untuk ratu yang betul-betul ikhlas..mungkin aku akan bantu..Tapi sekadar bantu. Untuk aku sokong lagi mungkin tidak..mungkin ada pereka fesyen yang lebih memerlukan ratu-ratu ini” katanya lagi

Menjengah ke ruangan komen, rata-rata pengikutnya termasuk penggiat industri fesyen menitipkan kata-kata semangat buat Jimmy. Malah, ada diantaranya mengambil kesempatan mengucapkan terima kasih atas jasa dan rekaan yang menaikkan nama Malaysia di pentas dunia. Selain itu, mereka turut berharap agar Jimmy terus berkarya menghasilkan busana-busana yang menarik.

Pada Isnin, Murai.my melaporkan Jimmy Couture meluahkan rasa berang dan kecewa berikutan Miss Grand Malaysia 2021 itu telah menolak busana rekaannya di saat-saat akhir. Susulan itu,Lishalliny atau lebih dikenali sebagai Lisha tampil menjelaskan perihal sebenar.

Menurutnya, dia terlebih dahulu mempunyai pereka fesyen tersendiri yang sudah sekian lama bekerjasama. Namun, tidak menyangka akan turut menerima rekaan daripada Jimmy. Susulan daripada isu penolakan busana tersebut, Lisha berkata keputusan tersebut bukan bersifat peribadi malah ia hasil sebulat suara bersama.

“Semalam kami ada sesi latihan terakhir termasuk gaun petang. Ada dua pereka fesyen iaitu Jimmy Couture dan salah satunya merupakan pereka fesyen yang sudah lama bekerjasama dengan saya, CiumxCium.

“Ada seseorang yang telah menabur janji pada Jimmy bahawa saya akan memakai gaun rekaannya pada sesi preliminary dan finale nanti.

“Padahal, saya sudah ada pereka fesyen yang saya nak dan siapkan apa yang saya mahu pakai untuk kedua-dua pusingan itu.

“Sejak dari awal, saya tak pernah bercakap atau meminta sebarang gaun untuk dipakai pada pertandingan nanti dan tiada sebarang bukti pun menyatakan saya meminta gaun rekaannya, sebab saya tak minta pun,” jelas Lisha

Untuk rekod, pada hari ini Lisha akan ke Thailand bagi menyertai acara kemuncak Miss Grand International 2021.


Iqbal Zulkelfi Dedah Siti Nurhaliza Sudah Lama Pakai Jam Jutaan Ringgit

Selepas tular video yang menunjukkan penyanyi nombor satu negara, Datuk Seri Siti Nurhaliza  memakai seutas jam tangan yang bernilai lebih RM1 juta sewaktu hadir ke sebuah pertunjukan fesyen di Kuala Lumpur,usahawan dan bekas pembantu peribadi Datuk Seri Vida (DSV) iaitu Ahmad Iqbal Zulkefli tampil berkongsi sesuatu mengenainya.

Menurut Iqbal, Siti sudah sekian lama memakai jam  yang bernilai jutaan ringgit selain menyifatkan ia mempunyai mesej positif yang tertentu.

“Setahu saya DS @ctdk sudah bertahun memakai jam bernilai jutaan ringgit. Jika Tidak silap, ini model Richard Mille-RM0049.

Di sini kita boleh pelajari bahawa jam di tangan mempunyai mesej tertentu bukan semata untuk show off kepada orang awam.”- tulis Iqbal

Tambahnya lagi, dia turut mengagumi gaya Siti yang disifatkan sangat minimal walaupun mempunyai pelbagai barangan jenama mewah . Tidak terkecuali, pelantun Terang itu juga membayar zakat dan mempunyai rekod cukai yang baik.

“Saya suka gaya DS Siti sangat minimal. Apa yang penting, beliau selalu membayar zakat yang lebih serta LHDN yang sangat bersih. Kita semua perlu contohi”-kata Iqbal

Di kesempatan itu, Iqbal berkata dia tidak lagi akan sebut mengenai harga barangan miliknya kerana sedar ada diantara harga itu disifatkan sebagai sensitif oleh sesetengah pihak biarpun ada rakan-rakanya di Instagram sudah terbiasa dengan caranya.

“Kawan di IG sudah terbiasa dengan cara saya menyebut harga setiap barangan. Tentang harga berus gigi, harga sos, sabun, beras pun saya selalu jelaskan kelebihan berserta harga.

Cuma untuk jam harga setengah juta itu saya sedar ia agak sensitif. Untuk lain kali, Mungkin saya tidak mahu lagi sebutkan harga apa-apa barangan jika itu mendatangkan persepsi tidak baik.”- jelasnya

Untuk rekod, Iqbal pernah mendapat kecaman ramai selepas tular video kononnya menunjukkan dia sedang memijak wang kertas di atas lantai.

Walaubagaimanapun, pelantun Hujan ini tampil menceritakan perkara sebenar bahawa wang tersebut adalah wang palsu dan ia milik selebriti lain yang baru sahaja selesai melakukan kandungan sosial media mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Cucu Lelaki! Yeyy”-Rosyam Nor Teruja Timang Cucu Lelaki Sulung

Menerusi posting di Instagram, pelakon dan pengarah popular, Datuk Rosyam Nor berkongsi khabar gembira anak perempuan nya, Nur Anis telah selamat melahirkan bayi sulung lelaki di Andorra Hospital semalam (Isnin).

Menitipkan rasa syukur, menurut Rosyam dia menyifatkan kelahiran cucunya sebagai sebuah penantian yang cukup lama kerana sebelum ini dikurniakan lima orang anak perempuan.

Alhamdulillah. Lama sangat tunggu. Proses Panjang Selama 32 Tahun Tunggu Sang Hero. Alhamdulillah semalam anak aku @_aniskiss selamat melahirkan. Alhamdulillah. CUCU LELAKI! yeyy.

A post shared by Rosyam Nor (@iamrosyam)

Tinjauan Murai MY mendapati ruangan komen telah dibanjiri dengan ucapan tahniah dari ramai rakan-rakan selebriti dan peminat yang turut menitipkan rasa syukur di atas kelahiran cucu lelaki sulung pelakon filem KL Gangster 2 itu.

Sekadar info, Nur Anis yang merupakan anak kedua  Rosyam telah mendirikan rumah tangga dengan pilihan hatinya, Hariz Zainal sekitar September 2019


“Dulu Benci, Sekarang Kahwin Dengan Orang Kelantan” -Netizen Titip Pesanan Buat Caprice

Penyanyi rap Caprice mengejutkan industri seni apabila dia disahkan telah berkahwin dengan seorang ibu tunggal anak satu pada Selasa.

Difahamkan, wanita yang berjaya menawan hati Caprice itu dikenali sebagai Farra Inalis Hussni atau selesa disapa sebagai Elis dan berasal dari Kota Bharu, Kelantan. Mempunyai seorang cahaya mata perempuan berusia 7 tahun, Elis juga sohor di laman Instagram dengan jumlah pengikut sebanyak 116 ribu.

Di sebalik gambar majlis pernikahan mereka yang tular di media sosial, netizen turut berkongsi kembali tangkap layar video kenyataan Caprice atau nama sebenarnya Ariz bin Ramli,33 suatu ketika dahulu tanggapannya mengenai mereka yang berasal daripada Kelantan.

Dalam sebuah ciapan yang mendapat lebih enam ribu ulang kicau serta 10 ribu tanda suka, netizen tersebut berpesan untuk tidak membenci seseorang itu terlalu mendalam kerana kelak siapa sangka akan menjadi jodoh mahupun suka padanya.

“Sebab itu jangan terlalu benci, nanti lama lama suka” ciapnya sambil berkongsi tangkap layar kenyataan Caprice sebelum ini.

Menjengah ke ruangan komen, pelbagai tanggapan diberikan oleh pengguna lain selain turut berseloroh mengenai tangkap layar tersebut.

Mengenai gambar perkahwinan Caprice, ia mula tular selepas dikongsi anggota kumpulan DeFam, Azira Shafinaz di Instagram Story. Memetik laporan Kosmo! Caprice dan Elis hanya mengambil masa tidak sampai setahun untuk mengenali hati budi sebelum mengambil keputusan untuk berkahwin.


“Takde Lak Viral Ko Gelupuh Naik Stage Menang Artis Komedi Paling Popular” – Diva AA Persoal Didie Alias

Pengacara dan pelakon sensasi, Azwan Haji Ali atau lebih dikenali sebagai Diva AA tampil mempersoalkan pelawak dan pelakon, Didie Alias  yang tidak memenangi anugerah artis komedi paling popular biarpun videonya tular di media sosial.

Menerusi laman Twitter, Diva AA berkata video selebriti itu membuat jenaka sering kali muncul di aplikasi TikTok namun tidak memenangi anugerah yang berkaitan.  Malah, Diva AA turut tertanya mengenai peminat Didie yang tidak mengundinya.

“KEJAP KEJAP MUKA KO BUAT LAWAK KAT TIK TOK? TAPI TAKDE LAK VIRALL KO GELUPUH NAIK STAGE MENANG ARTIS KOMEDI PALING POPULAR? KER FANATIK KO TAK KOSER?”-Soal Diva AA

Sekadar info, Didie atau nama sebenarnya Fadzilah Mohd @ Ali kini kembali mencuri perhatian penonton Cukup Derita Itu apabila drama tersebut mula ditayangkan untuk musim kedua bermula semalam (Isnin). Sebelum ini, watak Didie sebagai Mak Yek tular di media sosial berikutan rata-rata penonton beremosi melihat sikap antagonisnya dalam drama tersebut

Untuk rekod,drama itu sebelum ini terpaksa ditangguhkan setelah Perintah Kawalan Pergerakan (PKP dilaksanakan yang menyebabkan sesi penggambaran drama ini terhenti. Namun begitu, baki 20 episod yang belum ditayangkan akan disiarkan sebagai musim ke-2 bagi Cukup Derita Itu di TV3.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya Pasti Anda Akan Merindui Saya” – Terus Dikecam, Ini Pesanan Kelly Azman Buat ‘Haters’

Nama penghibur Kelly Azman menjadi perhatian netizen sejak muncul sebagai salah seorang juri program realiti All Together Now Malaysia (ATNM). Manakan tidak, mencetuskan kontroversi berikutan sering kali ‘tidak bangun’ pada beberapa persembahan peserta, namun bagi Kelly yang juga seorang wartawan hiburan ada alasannya tersendiri.

Terbaru, meskipun ATNM sudah melabuhkan tirainya namun Kelly masih lagi dikecam oleh netizen dan tidak terkecuali ada selebriti yang cuba memandang rendah padanya. Seperti sudah lali dengan kecaman tersebut apatah lagi sudah lama berada di dalam industri seni, Kelly berkata dia bersedia untuk kembali dalam ATNM dalam musim akan datang sekiranya masih diberi peluang.

“Saya akui masih lagi dikecam oleh netizen apatah lagi finale ATNM baru saja berakhir pada minggu lalu. Namun, ada satu komen baru-baru ini yang saya boleh katakan agak melampau ada apabila ada seorang netizen DM saya panjang lebar.

Tak sempat saya nak screenshot dia dah padam mesej itu apabila saya sudah membacanya. Apa-apa pun, jika ada rezeki saya kembali dalam ATNM. Insyallah..tunggu” kata Kelly ketika dihubungi Murai.my

A post shared by K E L L Y A Z M A N (@kellyazman)

Dalam pada itu, Kelly turut menyifatkan tindakan kecaman daripada netizen bukan lagi perkara baru dalam industri seni. Tidak mudah melatah,sebaliknya Kelly yang juga mekar dengan lagu No No No menitipkan pesanan khas buat semua netizen.

“kepada semua net..net..net(netizen). Apapun saya doakan kesejahteraan anda semua dan saya pasti anda akan merindui saya. Nantikan program dan drama saya yang bakal menyusul selepas ini. Doakan juga kerjaya seni saya” kata Kelly lagi

Sebagai info, Kelly akan muncul dengan single terbaharunya pada awal tahun depan selain terbabit dengan beberapa projek seni bersama selebriti-selebriti popular tanah air.


DSV Bimbang Bekas Suami Mahu Jumpa Anak, Nora Ariffin Beri Nasihat

Jutawan kosmetik, Datuk Seri Vida  atau lebih dikenali sebagai DSV meluahkan rasa buntu apabila bekas suami yang merupakan bapa kepada anak-anaknya,  Cik B dan Kacak mahu menemui mereka. Namun begitu,mereka dikatakan tidak bersedia untuk bertemu dengan lelaki itu sekaligus membuatkan usahawan itu menjadi buntu.

Menerusi hantaran di Instagram, DSV mendedahkan bahawa bekas suaminya itu telah datang ke Ipoh pada waktu malam untuk menemui mereka.

“Ayah Cik B & Kacak datang Ipoh malam malam nak jumpa Cik B & Kacak tapi mereka belum bersedia. Apa patut saya buat.”- dedah DSV

Dek kerana perkara tersebut, DSV akui tidak keluar daripada bilik seharian kerana memikirnnya.

“TOLONG 😭😭😭 SEHARIAN TAK KELUAR BILIK DUK FIKIR…MAMA SAYANG ANAK ANAK MAMA.”- katanya lagi

Prihatin dengan keadaan tersebut, penyanyi, Datuk Nora Ariffin  tampil memberikan nasihat buat DSV. Pesannya, setiap kebaikan yang dilakukan akan dibalas dengan kebaikan malah hubungan lelaki itu sebagai bapa kepada anak-anaknya juga akan berkekalan selamanya.

“Air dicincang tak akan putus. Setiap kebaikan akan dibalas dengan kebaikan. InshaAllah.”- Pesan Nora

A post shared by Dato' Seri Dr. Hajah Vida (@datoserivida)

Harap hubungan antara bapa dan anak dapat diselesaikan secara baik la kan..

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ketahui Fungsi Sebenar ‘BioActive Sensor’ Pada Jam Tangan Pintar Anda

Hari ini, ternyata lebih ramai orang mula menyedari kepentingan mengekalkan kesihatan yang baik dan melihat kesan positif dalam setiap aspek kehidupan mereka.

Walaupun kekal dalam keadaan baik boleh dilakukan dalam pelbagai cara, termasuk makan makan sihat dan bersenam, teknologi yang ada sekarang memainkan peranan yang besar dalam memberi peluang kepada orang ramai untuk mendapatkan penilaian yang lebih baik tentang kesihatan mereka melalui jam tangan pintar.

Siri Samsung Galaxy Watch4 baharu didatangkan dengan teknologi Sensor BioActive. Dengan siri Galaxy Watch4 di pergelangan anda, ia boleh mendapatkan analisis cepat, masa nyata bagi kadar denyutan jantung anda, tahap oksigen darah dan juga mengira Komposisi Badan anda.

Ciri ini boleh memberi manfaat yang besar kepada anda dengan memberikan ringkasan lengkap keseluruhan kecergasan anda dalam masa nyata dengan serta-merta.

Dengan cara ini, anda boleh mendapatkan pandangan yang lebih holistik  tentang kesihatan anda pada bila-bila masa. Ketahui tentang otot rangka anda, kadar metabolisme basal, air dalam badan dan peratusan lemak badan dalam hanya 15 saat, dan berusaha ke arah matlamat kecergasan yang anda inginkan dari sana.

Apabila berlaku kecemasan, anda boleh menarik nafas lega kerana mengetahui Galaxy Watch4 berada di sis anda. Ia dilengkapi dengan ciri keselamatan canggih yang menghantar amaran selepas jatuh melalui ciri Pengesanan Jatuh.  Ciri ini terbukti berguna dalam kes kemalangan yang tidak diduga. Dengan kemas kini baharu, anda boleh memilih untuk melaraskan sensitiviti supaya ia dapat mengesan kejatuhan dengan tepat.

Selama 60 saat, jam tangan ini akan munculkan peringatan dengan pop timbul, bunyi dan getaran. Jadi sekiranya anda tidak dapat bertindak balas, sistem terbina dalam akan serta-merta memaklumkan kecemasan kepada kenalan anda yang didaftarkan dalam aplikasi Galaxy Wearable. Ini memastikan anda mendapat bantuan dengan segera.

Siri Galaxy Watch4 ialah jam tangan pintar halus yang direka untuk menganalisis vital anda dengan tepat dan memerhatikan anda, memastikan anda kekal cergas dan selamat semasa anda meneruskan hari anda!

Untuk mengetahui lebih lanjut mengenai Siri Galaxy Watch4, sila lawati pautan ini.


Lihat 8 Transformasi Raja Bollywood, Shah Rukh Khan.

‘King of Bollywood’, Shah Rukh Khan adalah satu nama yang sememangnya tidak asing lagi bagi peminat industri perfileman Bollywood. Bukan sahaja di India, malah nama ini sangat terkenal di seluruh dunia. Terbaru, Shah Rukh Khan baru sahaja menyambut ulang tahun kelahirannya yang ke-56.

Shah Rukh Khan senantiasa berjaya mencuri perhatian peminatnya sejak kemunculannya di dalam industri. Sejak remaja lagi, bapa kepada 3 anak ini sudah bekecimpung didalam dunia perfileman Bollywood. Shah Rukh Khan telah membintangi lebih daripada 80 buah filem setakat ini dan tidak hairanlah jika dia digelar ‘King of Bollywood’.

Setiap filem yang dibintangi olehnya juga sentiasa mendapat permintaan yang tinggi dan sangat popular. Pesonanya dari dulu hingga sekarang sentiasa berjaya mencuri perhatian peminatnya. Walaupun pada usianya kini, auranya tetap umpama ‘tak lapuk dek hujan, tak lekang dek panas’.

Kali ini kami ingin berkongsi dengan pembaca, 8 transformasi Shah Rukh Khan dari dulu sampai sekarang yang dapat kami ringkaskan dari pelbagai sumber. Jom kita tengok!

Shah Rukh Khan dilahirkan pada 2 November 1965 di New Delhi, India. Dia merupakan anak kepada pasangan Meer Taj Mohammed Khan dan Lateef Fatima Khan. Shah Rukh Khan dibesarkan di kejiranan Rajendra Nagar Delhi dan telah menghabiskan lima tahun pertamanya di Mangalore.

Gambar di atas adalah gambar semasa dia masih kecil. Comel bukan?

Tidak dapat disangkal lagi, Shah Rukh Khan sememangnya seorang jejaka yang kacak dan tampan dari muda lagi. Oleh sebab itulah, dia selalu berjaya mencuri dan memukau perhatian peminatnya. Segak bukan?

Shah Rukh Khan pernah menyebut bahawa dirinya berketurunan separuh Hyderabadan, separuh Pathan dan separuh Kasmiri.

Dia bukan sahaja kacak dan tampan, malahan dia merupakan seorang selebriti Bollywood yang bermata cantik. Potret zaman remajanya ini jelas menunjukkan tentang itu dan wajahnya juga hampir sama dengan wajah anak sulungnya, Aryan Khan.

Shah Rukh Khan memulakan kerjayanya dengan membintangi siri televisyen sulungnya yang berjudul ‘Fauji’ pada tahun 1989.

Gambar diatas menunjukkan Shah Rukh Khan sebagai bintang drama tersebut yang memegang watak sebagai Abimanyu Rai.

Shah Rukh Khan memulakan debutnya dalam filem Bollywood pada tahun 1992. Ketika itu, dia membintangi sebuah filem yang berjudul ‘Deewana’. Kemunculannya telah menjadi trend anak muda pada zaman itu.

Berkat penampilan sulungnya itu dalam filem’Deewana’, Shah Rukh Khan telah memenangi anugerah Filmfare buat kali pertamanya. ‘Deewana’ juga menjadi  filem Box office  dan telah menaikkan nama Shah Rukh Khan.

Kemunculan Shah Rukh Khan dalam setiap filem yang dibintanginya sentiasa berjaya mencuri perhatian penonton.

Seperti penampilannya dalam filem ‘Mohabbatein’ ini sangat terkesan di hati peminatnya. Sebelum itu, ‘Kuch Kuch Hota Hai’ juga telah menunjukkan pesonanya dan mampu memukau hati setiap yang menonton.

Shah Rukh Khan juga sentiasa memukau peminatnya dengan menampilkan perubahan yang berbeza dari masa ke semasa. Seperti di dalam foto yang kami kongsikan ini, dia tampil segak dengan janggutnya dan mampu mencuri hati peminat.

Pada 25 Oktober 1991, Shah Rukh Khan telah berkahwin dengan penerbit filem dan pereka hiasan dalaman, Gauri Khan dan mereka dikurniakan tiga orang cahaya mata.

Kini Shah Rukh Khan sedang menikmati kehidupan yang bahagia bersama isteri dan anak-anaknya. Anak sulungnya, Aryan Khan, anak perempuan keduanya, Suhana Khan dan anak bongsunya, Abram Khan.

Biarpun usianya kini sudah mencecah 50-an, Shah Rukh Khan masih mampu menawan peminatnya dengan penampilannya yang terkini.

Sepanjang kariernya dari dulu hingga sekarang, Shah Rukh Khan juga telah menerima pelbagai anugerah.

Itulah antara beberapa siri transformasi Shah Rukh Khan yang dapat kami kongsikan bersama pembaca setia Murai.My.

Rasanya masih belum terlambat untuk kami ucapkan Selamat Hari Ulang Tahun buat Shah Rukh Khan!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Achey Kongsi Pandangan Isu Pengharaman Jual Motosikal ‘Kapcai’

Tular mengenai isu pengharaman jualan motosikal jenis “kapcai” baru-baru ini, pelawak terkenal tanah air Achey Bocey berkongsi pandangannya mengenai isu yang sedang hangat diperkatakan itu.

Melihat pandangan yang dikeluarkan oleh pakar perancang pengangkutan yang menyifatkan motosikal “kapcai” sebagai punca berlakunya banyak kematian, membuatkan pelawak terkenal ini berkongsi pandangannya terhadap hal tersebut.

Menurut Achey, jika motosikal “kapcai” diharamkan begitu sahaja maka apa yang perlu pemilik motosikal sedia ada perlu lakukan sedangkan ramai yang menggunakan motosikal seperti itu di Malaysia.

Selain itu, Achey juga berseloroh dengan mengatakan jika motosikal “kapcai” boleh di trade-in dengan motosikal yang lain seperti Ducati okay juga.

Kalau kapcai tu boleh trade in Ducati boleh jee….

Penuh superbike laa umah aku ni kalau boleh trade in..” Luah Achey

Melihat hantaran di Instagram pelawak terkenal itu membuatkan orang ramai berkongsi pandangan mereka, diruangan komen posting berkenaan tentang isu tersebut.

“Bila kurniaan akal fikiran tidak digunakan dengan baik..”

“Hmmmm dia tak tahu agaknya yang kat kampung tu ada yang hantar anak 5-6 orang naik kapcai je sebab tak mampu beli kereta.. Tu pun kapcai dah usang.. Pastu pakcik-pakcik kat kampung pun pergi masjid naik kapcai.. Dia tak tahu.. Yelah sebab dia kat kayangan mana rasa hidup naik kapcai.” Komen warganet

“Alamat ramai la bilal dan imam naik ZX10R pergi masjid. Syukurrr.”

“Suruh dia turunkan harga superbike ke harga kapcai. Baru boleh haramkan. Haha.’

“Makin mengarut jee. Hilang otakknyaaa.”

“Masalahnya yang langgarnya kereta.. Apahal motor pula salah!”

“Ni mesti masa kecil-kecil mak bapa tak bagi naik moto ni.”

“Haramkan dulu pemandu mabuk bawa kenderaan.” Komen mereka

“Haramkan otak pakar ni ada di Malaya. Kalau tak ada perkara baik nak cakap, lebih baik diam. Bila bercakap, nampak tahap IQ tu dekat mana”

“Basic gaji kami 1500 ke 1200 je. OTAK PAKAR JATUH KAT LANTAI KE? Basic kecil nak suruh pakai motor besar ke? Gaji bayar motor bulan-bulan tak payah makan eh PAKAR.”

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Tak Ramai Yang Mampu Gayakan Busana Ini”-Catriona Ross Puji Aina Abdul Gayakan Busana ‘Avant-Garde’

Penampilan  Aina Abdul sewaktu acara karpet merah Anugerah Bintang Popular Berita Harian (ABPBH) yang ke-34 pada 13 November lalu telah menarik perhatian ramai termasuklah pelakon jelita, Catriona Ross yang meluahkan rasa kagum terhadap penyanyi terkenal tersebut.

Menerusi InstaStories, pelakon drama Sephia ini menyifatkan tidak ramai orang yang mampu membawakan busana  seperti mana yang digayakan oleh Aina. Malah, dia turut merasakan kebanyakan rakyat Malaysia masih tidak memahami konsep avant-garde.

“Tidak ramai yang mampu membawakan gaya ini dan saya secara peribadi merasakan kebanyakan rakyat Malaysia tidak akan dapat memahami karya avant-garde ini.”- tulis Catriona

Malah, Catriona berpendapat Aina telah membawakan busana tersebut dengan sempurna di atas karpet merah.

“Tetapi dia menggayakannya, dengan sempurna.”- katanya lagi

Insta Stories yang telah dimuatnaik oleh Catriona itu kemudiannya mendapat perhatian pelantun Sepi itu. Menerusi platform yang sama, Aina telah repost hantaran dari pelakon itu bersama komen emoji  dan tanda hati.

Dipetik dari laporan Berita Harian, busana serba hitam Aina yang direka oleh Behati itu adalah simbolik kepada bunga mawar yang digunakan dalam single terbarunya berjudul Aina Abdul.

“Sebenarnya, konsep busana ini adalah kesinambungan daripada single baharu diberi judul Aina Abdul yang menggabungkan tiga lagu iaitu Sumpah, Semalam dan Sepi.”-Kata Aina Abdul pada Berita Harian

Tambah Aina, dia tidak kisah mendapat kritikan dari pelbagai pihak kerana baginya kritikan yang tidak baik juga adalah publisiti buat dirinya.

Apapun memang nice sangat busana Aina Abdul masa ABPBH34 kali ni kan!


“Sibuk Buat TikTok Rupanya” – Netizen Dedah ‘Doktor Selebriti’ Buat Hal !

Sejak petang Selasa. tular di laman Twitter mengenai ciapan netizen mendedahkan perilaku tidak bertanggungjawab seorang individu bergelar doktor.

Dalam ciapan tersebut, netizen itu meluahkan rasa tidak puas hati berikutan doktor tersebut dikatakan tidak menjalankan tugasnya sebaik mungkin berikutan sibuk membuat kandungan di media sosial. Difahamkan, individu tersebut juga sohor di laman Tiktok.

“Susah rupanya ada selebriti doktor dekat hospital kau. Ward tak pusing, OT (kerja lebih masa) tak masuk, klinik tak pergi. Sibuk buat tiktok rupanya” ciap netizen itu

Dalam rantaian ciapan yang sama, doktor yang dimaksudkan juga sedang menjalankan sebuah webminar untuk orang ramai yang berminat menjalani ‘pseudoscience personality’.

“Oh lepas itu percaya pseudoscience personality itu. siap buat webminar rm100/per pax gitu. Kaya cepat” katanya lagi

Sehingga artikel ini ditulis, ciapan tersebut telah mendapat 2800 ulang kicau serta disukai oleh 7300 pengguna laman Twitter. Di ruangan komen, rata-rata netizen membanjiri dengan pelbagai pertanyaan selain masih berteka-teki mengenai siapakah doktor selebriti tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


PU Syed Dedah, Orang Cina Juga Sokong Haramkan Judi

Isu pengharaman judi bukan isu yang baru di Malaysia namun demi memancing undi bagi pilihan raya, isu ini semakin rancak menjadi bualan rakyat Malaysia.

Hal ini menarik ramai perhatian para pendakwah, termasuklah Pencetus Ummah (PU) Syed Mohd Bakri, yang mana PU Syed berkongsi mesej dari seorang individu Cina yang mengatakan dirinya juga tidak menyukai judi dan menyokong tindakan mengharamkan aktiviti tersebut.

“Bagus.. Mana yang baik kita sokong.. Saya pun sokong haramkan judi.. Saya dah pernah rasa macam mana orang judi pukul isteri dan anak-anak sebab judi..

Hanya keluarga pecah belah saja dapat rasai kegelapan disebabkan judi… Pada pukul 3 pagi, suami balik rumah dan pukul isteri mereka untuk minta duit untuk berjudi..

Anak-anak alami tekanan mental.. Kesian..” Luah Chew Xuan Yi

PU Syed yang berkongsi mesej dari individu tersebut juga mengatakan bahawa orang bukan Muslim juga faham keburukan dan kesan berjudi, tapi malangnya ada segelintir orang Islam sendiri buat tahu akan kesannya dan menjadikan ia sebagai strategi politik.

Alih-alih sebut sebagai strategi Pilihan Raya.” Kongsi PU Syed

Perkongsian pendakwah ini mendapat perhatian orang ramai, dan rata-rata ramai bersetuju aktiviti perjudian perlu diharamkan kerana ia bawa mudarat kepada keluarga dan juga masyarakat.

“PU Syed. Haramkan judi online. Yang ni paling musnahkan hidup.”

“Kalau berjudi mesti jadi kaki judi.. Duit tak pernah ada. Kerja macam-macam tapi duit tak cukup, berhutang keliling pinggang hanya kerana berjudi. Kesian anak bini.”

“Dulu ada rakan sekerja, gadai kereta, gadai motor sebab judi hutang ceti haram. Hutang dengan kawan keliling pinggang, yang sedihnya dia seagama dengan kita. Betapa judi ini boleh hancurkan hidup.”” Komen warganet

“Non Muslim pun faham tentang keburukan judi.”

“Alhamdulillah suara Islam. Sejahtera semua.”

“Judi haram/judi online pun kena banteras habis-habisan.. Jangan dilupakan.”

Banyak keburukan dan kesannya jika seseorang itu terjebak dengan perjudian, dan paling menyedihkan adalah ahli keluargalah nanti yang menjadi mangsa.

Ada sebab kenapa orang ramai mahu judi diharamkan, bukan saja-saja. Apa pandangan anda tentang isu ini?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Didakwa Hamil? Alicia Amin Tampil Beri Penjelasan

Model antarabangsa, Alicia Amin tampil memberikan penjelasan apabila ramai pihak yang mendakwa badannya semakin berisi berikutan sedang hamil.

Menerusi Insta Stories, Aliciia menjelaskan bahawa berat badannya naik disebabkan PKP (Perintah Kawalan Pergerakan) yang dilaksanakan selain ditambah dengan kesibukan kerja sehingga tidak cukup tidur. Malah dia akuiberat badannya juga meningkat seratus peratus.

“Disebabkan ramai di DM (Direct Message) cuba untuk mengetahui jika berat badan saya naik disebabkan kehamilan, tidak ianya bukan.

3 bulan MCO + kembali kerja dengan tanpa tidur pada usia 26 menyebabkan kenaikan berat badan 100%.”-Jelas Alicia

Dalam pada itu, Alicia turut memohon pada orang ramai untuk berhenti bertanyakan mengenai kehamilan padanya walaupun tahu mereka mempunyai niat yang baik.

“Tolong henti bertanyakan soalan mengenai kehamilan. Saya tahu anda semua mempunyai niat yang baik tetapi ia tidak mungkin untuk saya pada ketika ini.”- katanya

Sekadar info, Aliciatelah melangsungkan perkahwinan dengan jejaka pilihannya yang juga seorang doktor, Farzan Iqbal. Selain itu, majlis yang diadakan juga berlangsung mengikut prosedur operasi standard (SOP) yang hanya dihadiri enam orang sahaja pada Februari lalu.


Diana Danielle Dedah Bakal Bertemu Pakar Psikiatri Pada Hari Lahir

Pelakon popular, Diana Danielle tampil membuat perkongsian bahawa pada hari lahirnya kelak, dia akan bertemu dengan pakar psikiatri untuk menilai tahap kesihatan mental dirinya.

Menerusi laman Twitter, pelakon filem Kami Histeria ini ingin memeriksa sekiranya dia mempunyai penyakit ADD ( Attention Deficit Disorder) atau ADHD (Attention Deficit Hyperactivity Disorder). Diana menceritakan bahawa dirinya sering merasakan mempunyai masalah dengan perhatian, fokus, ingatan dan perancangan. Malah, dia berkata tidak menjadi masalah untuk bersikap terbuka dan menjadi jujur dengan diri sendiri.

“Pada hari lahir saya, saya akan berjumpa pakar psikiatri untuk menilai sama ada saya mempunyai ADD/ADHD.

Saya sering merasakan seperti saya mempunyai masalah dengan perhatian/ fokus/ ingatan/ perancangan.

Ianya bukan masalah besar untuk bersikap terbuka, menjadi jujur dengan diri sendiri adalah cara terbaik untuk maju ke hadapan.”- dedah Diana

Menangis Dapat Temu Janji Pada Hari Lahir

Pelakon yang bakal menginjak usia 30 tahun pada 22 November kelak mengakui menangis apabila mendapat tarikh temujanji doktor pada hari lahirnya kerana berpendapat  seperti membuka lembaran hidup yang baru.

“Hakikatnya bahawa saya mendapat temu janji pada hari lahir saya, saya menangis kerana ia seperti membuka lembaran baru”- dedah Diana lagi

Tambah Diana, dia beranggapan Tuhan sentiasa menjadikan manusia dalam pelbagai variasi dan tidak bermakna ia sebagai satu kelemahan yang boleh menghalangnya.

“Saya akan menerima bahawa secara kognitifnya saya berbeza, tetapi dengan segala-galanya. Tuhan sentiasa menjadikan kita dalam variasi. Itu tudak bermakna ianya adalah kelemahan.

Saya sudah sampi sejauh ini dalah hidup, tiada apa yang boleh menghalang saya.”- kata Diana

Pendedahan isteri kepada Farid Kamil itu turut mendapat sokongan dari rakan selebriti seperti pelakon, Susan Lankester dan pengacara Nazrudin Rahman yang berpendapat bahawa Diana mempunyai keberanian untuk melakukan perkara tersebut.

Sama-sama kita doakan agar urusan Diana Danielle dipermudahkan kelak…

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sukar Untuk Rasa Positif Dalam Hidup? Ini Pesanan Ustazah Asma Harun

Ramai yang hidup dalam keadaan tertekan, sering berfikir bukan-bukan, dan akhirnya tenggelam dalam dunia sendiri penuh dengan emosi negatif.

Mengupas isu hidup dalam positif, pendakwah bebas terkenal tanah air Ustazah Asma Harun menitipkan pesan untuk orang ramai agar cuba untuk hidup dalam keadaan positif berbanding negatif.

“Memang susah nak sentiasa positif, tapi lagi susah hidup dalam negatif. Buatlah pilihan, sendiri kawal fikiran, tarik nafas, zikir, jalan terus.” Pesannya

Perkongsian ikhlas Ustazah Asma di terima baik oleh orang ramai, dan rata-rata ramai yang mengatakan akan cuba mengubah diri mereka untuk kekal positif dalam hidup.

“Proses nak jadi baik dan positif.. Kena ambil masa..”

“In Syaa Allah, terima kasih ustazah yang cantik manis.”

“Positif.. Sangka baik.. InsyaALLAH.. Tenang..”

“Subhamallah, Alhamdulillah, Allahuakbar, betul ustazah.”

“Masuk dalam hati saya ustazah.. MasyaAllah.. Subhanallah, terima kasih teguran.”

“Betul tu. Tak semua yang kita ingini akan kita miliki.”

“Betul ustazah.. Kadang tak kuat nak lalu hidup tapi fikir anak, fikir masa depan, kena sentiasa positif dan kuat. Allahuakbar.” Komen mereka lagi

Betul dalam hidup ni, kita semua akan lalui pelbagai cabaran, rintangan dan ujian hidup, walaupun kadang-kala emosi negatif cuba menguasai diri.

Dan bila itu berlaku, maka kembalilah kepada Tuhan Yang Satu. Bak kata Ustazah Asma, “tarik nafas, zikir, jalan terus.”


Shuib Akui Sering Menangis Terkenangkan Siti Sarah

Semalam (16 Oktober 2021) genap 100 hari pemergian penyanyi popular, Allahyarhamah Siti Sarah yang juga merupakan isteri kepada pelawak dan usahawan terkenal, Shuib.

Di kesempatan itu, Shuib atau nama sebenarnya Shahmira Muhamad,37 bukan sahaja telah mengadakan majlis tahlil buat Sarah malah turut melangsungkan majlis aqiqah, cukur jambul dan tahnik anak keempatnya, Ayash Affan, 3 bulan yang diadakan di dewan tempat tinggal mereka.

Menurut Shuib, sejak kehilangan isteri tercinta pada 9 Ogos lalu, dia akui emosinya sering terganggu malah adakalanya sering menangis apabila teringatkan figura istimewa itu.

“Hari ini genap 100 hari pemergian isteri. Anak-anak okay cuma sesekali cakap mak mereka dah tiada. Kalau saya pula memang rindu. Perasaan itu masih tak boleh ‘move on’ dan senang menangis apabila teringat dia.

“Kalau ikutkan saya ini jenis yang kenal diri sendiri dan penuh dengan motivasi sebab selalu bagi ceramah di sana sini. Tapi apabila ini terjadi, ia terlalu cepat dan memang ambil masa untuk terima. Saya cuba nak ‘move on’, tapi perasaan saya seperti dia ada saja. Tengok anak-anak, ingat dia,” kata Shuib kepada media

Dalam masa sama, Shuib juga mendedahkan masih belum pernah mimpikan arwah isterinya dan dalam masa yang sama hilang selera makan sejak pemergian Allahyarhamah.

“Apabila nak buat majlis di sini, rasa dia ada saja. Sebab ketika mula pindah di sini dia memang suka buat majlis di sini. Menang sedihlah.

“Tapi, saya belum pernah mimpikan dia lagi. Sekali pun tidak ada lagi. Hanya anak ketiga, Mateen saja ada mimpi selepas tiga hari dia pergi. Anak lain pun tidak ada lagi,”

“Ya saya kurang makan sebab tak lalu. Sudah tiga bulan tak selera makan. Kalau dengan arwah dulu dia suka makan. Jadi, saya tak boleh tolak. Malah, jam 2 pagi pun boleh makan lagi. Sekarang makan bila lapar ja. Itu yang badan susut sikit,” katanya.

Difahamkan, majlis tersebut diadakan secara kecil-kecilan dan hanya dihadiri oleh ahli keluarga, rakan terdekat serta para media.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Elak Stress, Elfira Loy Akui ‘Delete & Block Haters’ Di Instagram

Pelakon, Elfira Loy menerima persoalan daripada pengikutnya mengenai cara memotivasikan diri apabila berada dalam keadaan tertekan.

Menjawab persoalan tersebut,  Elfira akui kadangkala terasa ingin meletakkan mod ‘private’ pada akaun Instagram nya namun tidak dapat berbuat demikian atas faktor kerja.

“Kadangkala saya melihat komen-komen anda. Sebab itu ianya penting untuk saya hasilkan ruang positif.

Kadang-kadang rasa nak private je my ig tapi tak boleh sebab ada work jugak kan.”- dedah Elfira

Elfira atau nama sebenarnya Nurul Elfira Loy Ahmad Sabri turut memberitahu akan memadam dan menyekat akaun individu yang tidak disukainya. Malah, dia juga akan sembunyikan komen yang tidak sesuai pada hantaran di Instagram.

“So, I hide inappropriate comments, orang yang tak follow i pun tak boleh comment.

I will just delete & block sape-sape yang i tak suka, yang buat i stress.” – kata Elfira lagi

Jelas Elfira, dia mengambil  pendekatan untuk tidak membaca sebarang komen yang diberikan di pelbagai portal selain mute rakannya sendiri yang hanya membuatkan dirinya berasa negatif.

“I unfollow banyak portals. I tak baca langsung comment dekat site site macamtu. Twitter pun takde cakap pape.

And mute mana mana friends yang buat i rasa negative. I rasa happy sekarang.”- katanya lagi

Terdahulu, Elfira pernah tampil memberikan pesanan buat pengikut dan peminat di Instagram untuk tidak memberikan komen mengenai kesalahannya baik secara komen mahupun menerusi DM (Direct Message).


Ini Reaksi Netizen Bila Dapat Tahu Hana Tajima ‘Struggle’ Sebagai Ikon Hijab

Tiada siapa menyangka ikon hijab yang menjadi idola ramai wanita di seluruh dunia, sebenarnya sedang bergelut dengan identiti sebagai ikon wanita berhijab.

Penjelasan pereka pesyen berbakat besar di Instagram nya baru-baru ini, membuatkan orang ramai berasa sedih dengan apa yang dilaluinya.

Rata-rata ramai pengguna media sosial di Twitter menyuarakan pandangan mereka, di mana mereka memahami perasaan dan kesukaran yang dilalui ikon hijab tersebut kerana bukan mudah untuk menjaga aurat di negara bukan muslim.

“Masa ulang tahun 9/11 dulu, banyak muslim buka cerita dia orang ‘de-hijab’ sebab ‘harassment’ kuat dari orang putih. Jadi aku faham lah juga perasaan Hana Tajima tu. Tak tutup aurat memang salah tapi tu lah, perempuan di negara bukan muslim kan. Takut.”

“Semua orang ‘struggle’ dan cabaran berbeza. Sama juga dengan Hana Tajima. Saya doakan yang terbaik untuk dia.” Komen warganet

Ada juga pengguna Twitter yang memberi pandangan salah antara sebab Hana Tajima membuat keputusan begitu adalah kerana orang ramai selalu menghakimi dan juga faktor Islamofobia di negara barat.

“Tapi kalau baca kapsyen Hana Tajima tu, saya juga rasa dia nak ‘de-hijab’. Dia ‘struggling’ sebab, kan orang yang suka ‘judge’ cara dia pakai.”

“Dia ‘struggle berhijab sebab dia duduk luar negara. Kat sana Islamofobia masih wujud. ‘Struggle’ sebab kena ugut, kena gangguan dengan orang anti Islam.” Komen warganet lagi

Selain itu, ada juga warganet yang mengatakan persekitaran di negara barat menyukarkan ikon fesyen dan hijabi ini untuk menutup rambutnya dengan penuh. Apatah lagi, setiap apa yang dilakukan ikon ini sering dipandang oleh orang ramai.

“Baca komen kat Facebook pasal isu Hana Tajima. Sedapnya lah orang duk cakap itu ini. Kau tak tengok lagi persekitaran dia macam mana, jangan lah nak samakan persekitaran kau kiri kanan boleh nampak orang pakai tudung. Teruk betul mengata ke orang.”

“Saya fikir kebanyakan kita tak faham tekanan menjadi dikenali sebagai ikon kepada sesuatu. Hana Tajima, menjadi ikon fesyen hijab, sementara tinggal di negara barat sentiasa di bawah penelitian semua orang untuk menjadi wakil agama yang sempurna, ianya sangat susah.” Komen mereka

Memang bukan mudah menjadi ikon hijab yang sempurna, apa-apa pun kita doakan yang terbaik buat Hana Tajima.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Baby Shima Jelaskan Gambar ‘Cium’ Lelaki Di Kelab Malam Hanya Babak MV Lagu Baru

Penyanyi, Baby Shima menerusi sebuah hantaran di laman Instagram tampil menjelaskan mengenai penularan gambar yang dikatakan miripnya bersama seorang lelaki di pusat hiburan. Lebih mengejutkan, gambar itu juga kononnya seperti seakan mencium lelaki berkenaan selain turut memegang segelas cawan.

Menurut Shima atau nama sebenarnya Nor Ashima Ramli, dia akui bahawa wanita di dalam gambar berkenaan adalah dirinya namun ia hanya sekadar menjayakan muzik video lagu terbaharunya akan datang yang berjudul Lalai. Katanya lagi, penularan gambar tersebut seperti disifatkan sengaja oleh pihak tertentu yang cuba menjatuhkan nama baiknya.

“Terlebih dahulu saya nak minta maaf tentang gambar yang tersebar tu, tak tahu datang dari mana. Mungkin orang yang sebarkan itu cuba nak memburukkan nama Shima.

“Jadi Shima jelaskan dekat sini, gambar itu bertujuan untuk memburukkan nama, menjatuhkan dan memalukan Shima supaya dia buat orang benci lagi dekat Shima,” jelasnya sambil mengalirkan air mata

Menafikan ia adalah gimik semata-mata, Shima turut terkilan apabila menerima pelbagai kecaman yang melampau sehingga ada yang menyamakan dirinya sebagai seorang pelacur. Namun begitu, menerusi carian Murai.my terkini mendapati hantaran tersebut telah pun dipadam sebelum Shima menyeru orang ramai untuk klik pada pautan yang disertakan untuk melihat foto tersebut.

Bagaimanapun, pautan tersebut adalah pautan video muzik terbaru Shima sekaligus membuatkan orang ramai sekali lagi mengandaikan ia adalah gimik untuk lagu terbarunya.

Terdahulu,Shima mendedahkan dirinya berada dalam keadaan tertekan berikutan tidah tahu akan sebab orang ramai membenci dirinya.


“Menggeletar Tangan Saya”- Gambar Iqbal Hanya Berseluar Dalam Tersebar?

Jika sebelum ini wajahnya disunting menjadi babi dan anjing, kini ada pula yang menyunting wajah usahawan, Ahmad Iqbal Zulkefli dengan menggunakan tubuh model seluar dalam.

Berikutan gambar wajahnya disunting pada tubuh yang hanya mengenakan berseluar dalam tular di media sosial, Iqbal  menjelaskan foto yang tular itu bukan tubuhnya.

Menggeletar tangan untuk saya post gambar ini, namun oleh kerana sudah mula tersebar saya perlu tegaskan.

Jelas sekali tubuh badan saya tidak begini.

Namun ada yang percaya. Bertubi-tubi saya terima mesej pagi ini, ramai bertanyakan adakah saya ada akaun Facebook baru?

Facebook saya satu-satunya adalah : Ahmad Iqbal Zulkefli” Jelas Iqbal

Dalam hantaran yang dimuatnaik Iqbal sebelum ini, usahawan ini mendedahkan terdapat laman palsu yang menggunakan namanya untuk meraih pengikut dan komen beribu orang.

Dia menegaskan suntingan wajahnya kepada babi dan foto yang tular ini, merupakan gurauan yang tidak bertempat dan berharap orang ramai dapat membuat laporan mengenai akaun palsu tersebut.

“Saya lihat ada satu lagi page palsu yang bernama “IQbal Zulkefli” mendapat komen beratus orang setiap post.

Sebelum ini ada yang jadikan wajah saya seperti seekor ba**, namun kali ini saya fikir gurauan ini tidak sesuai. Tolong saya untuk report akaun tersebut : “Iqball Zul”.

Saya cuba cari sekarang tidak jumpa mungkin mereka sudah block saya.

Jika berlarutan begini, mungkin saya tidak sesuai menjalani kehidupan di Malaysia. Apapun, saya tetap memilih untuk bertenang dan terus tabah. Bertubi-tubi ujian buat saya.” Luah Iqbal

Semoga Iqbal sabar dan tabah lalui ujian ini. Buat yang melakukan perbuatan sunting-menyunting wajah mana-mana individu kerana inginkan hype, komen dan perhatian netizen, hentikanlah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Tak Sayang Mak Ke”- Netizen Persoal Janna Nick Muatnaik Foto ‘Pose’ Tidak Sopan

Pemenang Anugerah Bintang Paling Popular 34 baru-baru ini ,Janna Nick sekali lagi mendapat kecaman netizen apabila memuatnaik foto dalam keadaan yang tidak sopan untuk sebuah koleksi jenama mewah antarabangsa.

Menerusi foto yang dimuatnaik  di Instagram, Janna dilihat sedang duduk dalam keadaan mengangkang sambil memegang beg tangan berjenama mewah, Fendi.

“Kesakitan merubah manusia.”-tulis Janna

A post shared by Janna Nick (@jannanick)

Tinjauan Murai di ruangan komen mendapati rata-rata netizen mempersoalkan aksi Janna di hadapan kamera yang dilihat tidak senonoh. Namun, ada diantara mereka turut mendoakan kebaikan pemenang ABPBH34 tersebut.

Terdahulu, nama Janna telah mengejutkan industri hiburan selepas mendapat undian sebanyak 86,374,777 bagi trofi Bintang Paling Popular ABPBH34.  Selain trofi utama, dia turut membolot trofi bagi kategori Pelakon Filem Wanita Popular dan Pengacara TV Popular.

Selain trofi, Janna membawa pulang sebuah kereta dan telefon pintar Xiaomi 11T Pro yang bernilai RM2,099 sumbangan penaja utama ABPBH 34, Xiaomi.


“Page Mahal Temuramah I Tau!!”- Nur Sajat Teruja Bakal Ditemubual Wartawan Luar Negara

Usahawan sensasi, Nur Sajat meluahkan rasa teruja apabila mendapat tawaran untuk ditemubual bersama wartawan dari luar negara yang dikenali sebagai Brut America.

Menerusi Insta Stories, Sajat memberitahu dalam temubual tersebut dia hanya akan menceritakan mengenai kejayaan dan perniagaannya sahaja.

“Rezeki kena interview dengan wartawan luar negara…Now I nak cerita tentang kejayaan dan perniagaan sahaja

Tak sabar nak buka kedai next year!!!”- dedah  Sajat

Tambahnya lagi, dia berasa teruja mendapat tawaran tersebut kerana media tersebut cukup dikenali dan popular di persada antarabangsa.

“Bukan biasa biasa okay Sajat kena interview!! Page page mahal yang temuramah I tau!” katanya lagi

Sebelum ini, Sajat meluahkan rasa kecewa apabila kisahnya sentiasa menjadi bahan untuk mengaburi kes yang lebih penting di Malaysia. Tambahnya lagi, dia kecewa dengan isu korupsi yang semakin teruk di Malaysia dan kasihan dengan rakyat di negara ini terpedaya dengan taktik-taktik orang politik.


Foto Suntingan Siti Sarah Bermain Dengan Anak Tular, Ramai Yang Tersentuh Hati

Sejak petang Rabu, tular di media sosial mengenai hantaran foto pelawak dan usahawan terkenal, Shuib memangku anak bongsunya, Ayash Affan, 3bulan ketika di majlis aqiqah, cukur jambul dan tahlil 100 hari pemergian Allahyarhamah Siti Sarah.

Dalam foto tersebut, kelihatan Ayash tersenyum seolah-olah terhibur melihat sesuatu. Manakala Shuib turut menulis kapsyen yang beranggapan anaknya telah melihat sesuatu yang disukainya dan menyifatkan ia sebagai satu kebesaran Allah SWT.

“Ayash senyum dekat siapa itu sebelah daddy sayang…Alhamdulillah Syukur Ya Allah…Allah Maha Tahu di atas segalanya.Amin ya Rab” kongsi Shuib

A post shared by Shuib Sepahtu (@shuibsepahtu)

Dalam perkembangan berkaitan, foto tersebut telah disunting oleh seorang netizen yang meletakkan imej Siti Sarah di sebelah Shuib dan bermain bersama anak mereka. Foto itu turut dikongsi semula oleh Shuib dalam sebuah klip video di Instagram dan menganggap Allahyarhamah seperti tiada galang gantinya.

Di ruangan komen, rata-rata rakan selebriti dan peminat meluahkan rasa terharu dan sedih melihat video tersebut. Dalam masa yang sama, mereka turut mendoakan Shuib agar terus kuat dan roh Allahyarhamah Siti Sarah ditempatkan di kalangan orang yang beriman.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Yatt Hamzah Gembira Dapat Sampaikan Sumbangan Dari ‘Followers’ di Masjidil Haram

Pengacara dan pelakon, Yatt Hamzah berkongsi tentang sumbangan infaq dari para pengikut di media sosial digunakan bagi memberi makan kepada para pekerja, asnaf dan fakir di Masjidil Haram.

Menerusi video sumbangan infaq makanan di Masjidil Haram yang dikongsikan Yatt di Instagram nya, wanita ini mengatakan dirinya berasa puas dapat melakukan ibadah di samping menyampaikan amanah dari para followers yang ingin menginfaq makanan di sana.

Apatah lagi, menurut Yatt lagi setiap kunyahan makanan yang diinfaq itu akan membuatkan pemberi sumbangan (sang penginfaq) menerima 100 ribu ganjaran pahala.

“Sungguh, setiap kunyahan dari makanan yang diinfaqkan di Masjidil Haram adalah pahala yang digandakan 100 ribu buat sang penginfaq. Tak terbayang betapa banyaknya kebaikan dan ganjaran dari banyaknya kunyahan para pekerja, asnaf dan fakir di Masjidil Haram. Subhanallah Allah Maha Pemurah.

Memang satu kepuasan melakukan ibadah SABIL di Haramain ini walaupun Bonda ini sekadar menyampaikan amanah para followers yang setiap hari berhajat untuk menginfaq makanan di sini.

Alhamdulillah Jumaat lalu 12 November 2021, 1 lagi SABIL HARAM (Part 2) telah berjaya dilaksanakan dengan jumlah RM4680 terkumpul sumbangan dari followers Bonda yang dapat membeli 413 pek makanan berserta minuman.” Kongsi Yatt

Dalam masa yang sama, Yatt juga mengatakan rasa terharu kepada pengikutnya yang menginfaqkan makanan di tanah suci.

“Terima kasih tak terhingga Bonda ucapkan untuk amalan sedekah yang baik ini. Dan syabas kerana kalian adalah insan-insan terpilih untuk menginfaqkan makanan di sini kerana Allah Taala. FISABILILLAH!” Kongsinya lagi

Banyak pahala bagi mereka yang bersedekah dan menginfaq makanan di Masjidil Haram!


“Binatang Lagi Mulia Dari Manusia”-Rita Rudaini Berang Guru Antivaksin Ditempatkan Dalam Tandas

Pelakon jelita, Rita Rudaini meluahkan rasa berang apabila mengetahui guru-guru yang menolak vaksin ditempatkan dalam tandas sebagai bilik khas guru.

Menerusi Insta stories, Rita menyifatkan tindakan tersebut seperti melampau selain menyamakannya seperti hati binatang.

“Cikgu yang tolak Vaxx diletak dalam tandas.bukan sahaja COVID IS REAL ya..Tapi hati binatang is real!!”-tegas Rita

Tambahnya lagi, dia turut mempersoalkan nasib guru besar sekolah tersebut di akhirat kelak hanya kerana  mematuhi dan menyokong arahan pihak atasan.

“GB sekolah dia rasa kat padang mahsyar nanti tempat dia dalam aircond ke sebab patuh dan sokong arahan atasan?”-Soal Rita

Rita atau nama penuhnya Rita Rudaini Mokhtar menegaskan dia akan mendedahkan nama sekolah yang dimaksudkan kelak.

“Tunggu nanti sisturr kongsikan nama sekolah ni ye… Binatang lagi mulia dari manusia sekarang”- katanya lagi

Wajarkah guru antivaksin ditempatkan di dalam tandas sebagai bilik khas? Apa pendapat anda?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Cantiknya Bakal Ibu Ini ” – Gambar Neelofa Sarat Mengandung Dapat Pujian Ramai

Biarpun enggan mengumumkan secara rasmi mengenai kehamilannya, namun berdasarkan perkongsian yang dibuat oleh selebriti popular, Neelofa di media sosial jelas memperlihatkan dirinya kini sedang sarat mengandung.

Terbaru, foto Neelofa atau nama sebenarnya Noor Neelofa Mohd Noor ketika menghadiri sebuah acara yang dianjurkan oleh sebuah jenama mewah terkenal, Dior di ibu kota mencuri perhatian dan mendapat pujian ramai peminat. Memakai tudung Dior, Neelofa juga berseri menggayakan cardigan putih dipadankan bersama seluar berwarna hitam. Dalam masa yang sama, kandungan pengacara itu juga kelihatan semakin membesar sekaligus mengesahkan spekulasinya sedang hamil.

Tinjauan di ruangan komen, rata-rata peminat teruja melihat gambar tersebut dan mendoakan agar Neelofa dan kandungannya berada dalam keadaan sihat. Malah mereka turut mengharapkan agar urusan selebriti kesayangan mereka ini dipermudahkan segalanya.

Terdahulu, Neelofa menerusi laporan media tempatan telah menyatakan dia tidak merancang untuk membuat pengumuman mengenai hal berkaitan kehamilannya itu. Sebaliknya, Neelofa menyerahkan kepada orang ramai untuk menilai sendiri keadaan dirinya jika bertemu di luar.


Netizen Pelik ABPBH Tidak Gah Seperti Dahulu, Saiful Apek Beri Jawapan Bernas

Pelakon dan pelawak, Saiful Apek tampil memberikan komen di Twitter selepas netizen memuatnaik kembali video sewaktu dia menerima Anugerah Bintang Paling Popular 2003.

Menerusi tweet pengguna Twitter yang dikenali sebagai @haziq_fadhullah, dia berpendapat Apek merupakan pelawak pertama yang memenangi anugerah tersebut.

“Kalau tak silap, abang @saifulapek pelawak pertama yang berjaya dapat anugerah ni kan? Fuh menang kereta eh zaman ni.” Tweet @haziq_fadhullah

Dalam pada itu, seorang pengguna Twitter @halezaee memberi komen susulan dengan berpendapat ABPBH ketika itu sangat gah dan berkualiti. Manakala, pemenang yang memenagi anugerah ketika itu terdiri daripad mereka yang berpengaruh

“Anugerah BH masa ni betul-betul gah & berkualiti. Pemenang bukan calang-calang, betul artis. Bukan sekadar selebriti.”-Tweet @halezaee pula

Apek kemudian menjawab komen netizen tersebut bahawa itulah yang membezakan antara artis dengan insan seni.

“Itulah bezanya antara ‘Artis’ dengan ‘Insan Seni'”-Komen Apek

Menerusi  tinjauan di ruangan komen mendapati rata-rata netizen meluahkan pendapat mereka terhadap penganjuran anugerah tersebut baru-baru ini yang mendapat pelbagai reaksi.

Untuk rekod, ABPHH34 yang berlangsung pada 13 November baru-baru ini telah menobatkan pelakon dan pengacara, Janna Nick sebagai Bintang Paling Popular dengan jumlah undian sebanyak 86,374.77.


‘Semoga Aku Sempat Bertaubat Sebelum Maut Menjemputku’- Fauziah Nawi

Pelakon veteran tanah air, Fauziah Nawi berkongsi luahan yang menyentuh hati di media sosialnya. Menjalani kehidupan tanpa insan yang paling disayangi, membuatkan wanita berhati cekal ini lebih menghargai ahli keluarga yang masih berada di sisinya.

Menurut artis veteran ini, meski dirinya tiada lagi ibu bapa, suami dan anak lelakinya namun wanita ini berkongsi bahawa dirinya masih ada anak perempuannya, menantu, cucu dan juga adik-beradik yang lain menemani sisa hidup.

“Aku dah tak ada mak bapa, suami, juga anak lelaki ku.

Syukur masih ada anak gadisku, menantu, adik-adik, juga cucu ku menemani perjalanan hidupku yang hampir sampai penghujung.

Moga Allah terus menganugerahkan aku segala kebaikan, segala nikmat yang tak ternilai dan moga aku sempat bertaubat sebelum maut menjemputku wahai Allah Tuhan seru sekalian alam.” Luahnya

Melihat perkongsian pelakon veteran ini di media sosial, ramai yang mengaminkan dan menitip doa agar aktres senior tersebut tabah dan kuat menjalani hari-hari mendatang.

“Wow Ibu, sangat cantiknya. Be strong Ibu, semoga Allah bagi Ibu kesihatan yang baik dan bahagia dengan sekeliling Ibu yang membuat gembira.”

“Semoga terus kuat dan gagah menghadapi cabaran hidup yang Maha Hebat ini Ibu.” Komen mereka

“Semoga puan terus kuat dan tabah menghadapi liku-liku kehidupan.. Amiin.”

Semoga Fauziah Nawi bahagia bersama keluarga di sisi dan kuat menjalani kehidupan yang mendatang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pelakon Veteran Popular Era 80an, Fetty Dzul Kembali Ke Rahmatullah

Berita mengejutkan ini dikongsikan sendiri oleh pelakon senior tanah air iaitu Zulkifli Ismail, menerusi hantarannya di Instagram tengah hari baru ini.

Pemergian Allahyarhamah Fetty Dzul atau nama sebenarnya Fatimah Abdul Rahim pagi tadi, mengejutkan orang ramai.

Pelakon veteran Fetty Dzul atau nama sebenarnya Fatimah binti Abdul Rahim telah kembali ke rahmatullah pagi tadi.

Salam takziah buat keluarga Allahyarhamah.” Tulisnya

Melihat perkongsian pelakon veteran itu di Instagram, ramai membanjiri ruangan komen posting aktor tersebut dengan mengucapkan takziah termasuklah rakan industri.

“Innalillahiwainnailahirojiun. Salam takziah.” – @azzaelite

“إِنَّا للهِ وَإِنَّـا إِلَيْهِ رَاجِعو” – @mustaqimbahadon

“Innalillahiwainnailahirojiun…. Al Fatihah.” – @dianpramlee

“Salam takziah semoga ditempatkan bersama kalangan orang-orang yang soleh. Al-Fatihah.”

“Innalillahiwainnailahirojiun Al Fatihah.” Komen warganet

Untuk rekod Allahyarhamah banyak berlakon sebagai watak jahat dalam drama dan filem pada sekitar tahun 1980an.

Antara drama bersiri yang dibintangi Allahyarhamah adalah Remang-Remang Kota Raya, Harimau Rimba, dan Debu-Debu Kota pada tahun 1980. Manakala filem pula, Allahyarhamah membintangi filem popular berjudul Malam dan Korban Hari Raya arahan Ahmad Mahmud.

Salam takziah buat keluarga Allahyarhamah Fetty Dzul, al-Fatihah.


Guru Derma RM206, Cukupkan Dana RM1 Juta Pembinaan Kompleks Baitul Dhiya’

Seperti sedia maklum pendakwah bebas Pencetus Ummah (PU) Syed Mohd Bakri telah lama mengutip sumbangan, bagi pembinaan Kompleks Baitul Dhiya’ dan kini kutipan dana sebanyak RM1 juta yang pertama bagi pembinaan tersebut telah mencukupi.

Berkat sumbangan dari seorang guru, dana pembinaan bagi Kompleks Baitul Dhiya’ bernilai RM1 juta yang pertama akhirnya tercapai. Dan kini baki yang terkumpul untuk pembinaan kompleks tersebut tinggal lagi RM1 juta.

“Sahabat kami Cikgu Pyan, WhatsApp tanya.. Berapa baki nak cukupkan 1 juta pertama. Maka ambe tunjuk kiraan.. lagi RM206.

Lantas dia masukkan baki tu.. Dan mencukupkan jumlah RM1 juta pertama bagi dana pembinaan Kompleks Baitul Dhiya’.

Semoga Allah memberkati hidupnya sekeluarga.. Di dunia dan akhirat dan buat semua para penyumbang..

Jazaakumullah Khairan Jaza.” Kongsi PU Syed

Untuk makluman, pembinaan Kompleks Baitul Dhiya’ ini menelan belanja sebanyak RM2 juta dan kini baki yang tinggal adalah sebanyak RM1 juta lagi. Semoga urusan pembinaan kompleks ini berjalan dengan lancar.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


5 Selebriti Ini Tetap Bahagia Walaupun Belum Dikurniakan Cahaya Mata

Setiap pasangan suami isteri tentu tidak sabar untuk memiliki zuriat sebagai pelengkap rumah tangga. Namun, tidak semua pasangan bernasib baik dan dikurniakan zuriat dalam tempoh masa yang cepat dan pasti ada yang terpaksa menunggu lama malahan berpuluh tahun.

Keadaan seperti ini sering mencetuskan masalah dalam rumah tangga malah ia mungkin akan memburukkan lagi keadaan hingga boleh menyebabkan penceraian jika tidak diatasi dengan sempurna dan sabar .

Perkara seperti ini tidak hanya berlaku kepada orang biasa malah sesiapa sahaja, tidak kira seseorang itu artis atau sebagainya. Sama seperti beberapa selebriti yang akan kami senaraikan ini, mereka sudah lama berumah tangga dan telah mencuba pelbagai cara, namun masih belum juga dikurniakan zuriat. Namun apa yang menarik tentang pasangan ini, mereka sama sekali tidak berputus asa malahan  mengambil kesempatan daripada situasi ini untuk lebih mengenali antara satu sama lain dengan lebih dekat lagi.

Siapakah pasangan selebriti yang kami maksudkan ini yang masih kekal bahagia walaupun belum dikurniakan zuriat? Jom kita tengok!

Masih ingatkah anda dengan kumpulan Trio Kwek Kwek yang pernah mewarnai zaman kanak-kanak dahulu? Beberapa dekad telah berlalu, ketiga-tiga ahli itu kini telah membawa haluan masing-masing. Daripada mereka bertiga, rupanya hanya Dea Ananda sahaja yang sudah berkahwin.

Malah Dea Ananda telah berumah tangga bersama Ariel Nidji selama 12 tahun. Malangnya, sehingga kini pasangan pemuzik itu masih belum dikurniakan cahaya mata. Walaupun begitu, rumah tangga Dea Ananda dan Ariel Nidji sentiasa nampak cool dan tenang serta jauh dari sebarang gosip.

Malah, mereka berdua juga selalu menunjukkan rasa sayang di laman sosial masing-masing. Kini, pasangan yang berkahwin pada 9 Ogos 2009 yang lalu, sedang mengikuti program IVF.

Pasangan sinetron Dimas Seto dan Dhini Aminarti yang telah mendirikan rumah tangga pada tahun 2009 ini masih belum dikurniakan cahaya mata. Mereka juga sering diajukan soalan tentang anak dan perkara itu agak menyakitkan buat mereka berdua.

Ada juga segelintir pihak yang beranggapan mereka berdua sengaja melengahkan proses untuk mendapatkan zuriat. Namun pada hakikatnya, Dimas Seto dan Dhini Aminarti telah menjalankan pelbagai usaha bagi mempercepatkan proses untuk mereka menimang cahaya mata.

Pun begitu, segala komen yang kurang menyenangkan itu nampaknya tidak sedikitkan menjejaskan rumah tangga mereka malahan hubungan mereka menjadi semakin erat.

Salah seorang artis yang kekal bahagia walaupun masih belum dikurniakan zuriat ialah pasangan Gilang Dirga dan Adiezty Fersa. Selepas dua kali mengandung dan keguguran, Adiezty Fersa dan Gilang Dirga tidak lagi dikurniakan zuriat sehingga memasuki usia perkahwinan yang ke 5.

Adiezty Fersa dan Gilang Dirga juga telah mencuba untuk menyertai program IVF pada tahun 2020. Malangnya prosedur pemindahan embrio yang mereka lakukan tidak berjaya walaupun keputusan testpack menunjukkan dua garisan biru.

Tidak berputus asa dengan hal itu, pasangan yang berkahwin pada tahun 2016 ini tetap bersabar dan bahagia menikmati masa bersama.

Telah mendirikan rumah tangga sejak tahun 2011 lagi, Dewi Sandra dan Agus Rahman masih sabar menanti kehadiran bayi mereka. Malah, Dewi Sandra mengakui dia redha jika ditakdirkan dia tidak langsung akan dikurniakan cahaya mata.

Malah, Dewi Sandra yang sebelum ini pernah berkahwin dua kali juga tidak dikurniakan zuriat dan pernah membangkitkan isu tersebut sebelum bersetuju dengan lamaran Agus Rahman. Nampaknya, Agus telah menerima dengan hati terbuka dan tetap setia menemani isterinya walau dalam apa jua keadaan.

Menurut pasangan ini, daripada mencuba IVF lebih baik mereka terus mencuba sendiri dan berserah kepada keputusan Tuhan yang telah ditentukan.

Dikhabarkan pasangan cinta lokasi, Fathir Muchtar dan Fera Feriska ini telah memutuskan untuk bernikah pada usia muda dan sengaja merancang kehamilan selama empat tahun.

Bagaimanapun, setelah lime belas tahun hidup sebagai suami isteri, mereka masih belum dikurniakan cahaya mata. Namun pada tahun 2012, Fera pernah mengandung tetapi keguguran kerana janin yang tidak berkembang dengan sempurna.

Walaupun usia perkahwinan mereka sudah mencecah belasan tahun tanpa kehadiran cahaya mata, namun cinta Fathir Muchtar dan Fera Feriska sedikit pun tidak pernah pudar dan kedua-dua mereka sangat bahagia dan semakin rapat.

Itulah antara lima selebriti dari seberang yang dapat kami rungkaikan buat tatapan pembaca. Mereka masih kekal bahagia walaupun belum dikurniakan zuriat sebagai penyeri rumah tangga mereka. Semoga suatu hari nanti kita akan mendengar perkhabaran gembira dari mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nafi ‘Diculik’ Keluarga Sendiri, Nynaa Harizal Mahu Bercerai Dengan Suami

Kemelut diantara Nynaa Harizal dan suami, Mohamed Fahmi Mohamed Ilyas semakin ‘panas’ apabila pelakon itu telah memfailkan permohonan cerai. Difahamkan, permohonan tersebut telah difailkan pada 10 November lalu di Mahkamah Rendah Syariah di Johor Bahru, Johor dan menjalani sebutan kes pada Khamis bersama peguamnya, Datuk Ikbal Salam.

Memetik laporan MStar Online, Nynaa atau nama sebenarnya Nurul Hanynaa Harizal, 25 telah memohon perceraian dengan talak atau dengan perintah yang dimaksudkan sebagai Perceraian Cara Baik dibawah Seksyen 47 Enakmen Keluarga Islam (Negeri Johor) Tahun 2003.

“Setelah berfikir dengan penuh mendalam akan segala fakta dan faktor yang melatari keadaan ini, saya melalui peguam Datuk Ikbal Salam memfailkan permohonan perceraian dengan talaq atau dengan perintah pada 10 November lalu.

“Suami tidak hadir (prosiding sebutan) dan hanya diwakili oleh peguamnya saja,” ujarnya kepada portal tersebut.

Dalam pada itu, Nynaa turut menafikan bahawa dia telah ‘diculik’ oleh keluarga sendiri pada 2 November lalu.

“Selama ini saya memilih untuk tidak memberikan apa-apa reaksi terhadap semua berita demi menjaga hati dan perasaan semua pihak yang terlibat dan tidak mahu tergesa-gesa membuat kenyataan yang akhirnya memburukkan lagi keadaan.

“Sejak 2 November 2021, pada setiap masa saya berada dalam jagaan kedua ibu bapa dan ahli keluarga saya di rumah.

“Untuk mengatakan bahawa kedua ibu bapa saya telah ‘menculik’ saya atau memaksa saya adalah suatu telahan yang tidak tepat,” kata Nynaa lagi.

Terdahulu, Murai.my melaporkan suaminya telah memfailkan nusyuz pada 11 November. Dalam tuntutan itu, Fahmi membuat tuntutan kepada Nynaa untuk kembali taat dan pulang ke pangkuannya dalam masa 7 hari di Mahkamah Rendah Syariah Wilayah Persekutuan.

Untuk rekod, Nynaa yang juga ‘top 3’ Dewi Remaja 2019/2020 telah berkahwin dengan Fahmi pada 28 Ogos 2021.


10 Tahun Lakar Sejarah Bersama Didi & Friends, CEO Digital Durian Terpaksa Ucap Selamat Tinggal

Siri animasi popular kanak-kanak Malaysia Didi & Friends, hasil titik peluh dan usaha keras syarikat Digital Durian ini bakal beralih tangan kepada orang lain.

Berita mengejutkan ini dikongsikan sendiri oleh CEO dan salah seorang pemilik syarikat Digital Durian iaitu Sinan Ismail di laman Facebooknya.

Dengan rasa sebak, Sinan mengumumkan secara rasminya bahawa siri animasi popular dikalangan kanak-kanak itu bakal bertukar hak milik kepada syarikat lain yang mana pemiliknya dahulu adalah bekas pengasas Digital Durian.

“Bye-bye. This is official. This is the end.

Saya ingin mengumumkan dengan rasmi pada hari ini – Saya dan Digital Durian akan say bye-bye to Didi & Friends.

Didi & Friends akan ditukar hak milik kepada satu syarikat baru milik ex-co founder saya.” Luahnya

Dalam rasa sebak mengucapkan selamat tinggal terhadap siri animasi terbitan syarikatnya itu, Sinan mengimbau kenangan perjalanan siri popular ini.

Menurut Sinan, Didi & Friends lahir setelah syarikatnya memenangi pertandingan Intellectual Property Creators Challenge (IPCC), yang dianjurkan oleh Malaysia Digital Economy Corporation (MDEC) pada tahun 2012.

Menurut Sinan lagi, syarikatnya telah tiga kali menyertai pertandiangan IPCC namun kecundang sebanyak dua kali. Kemudian syarikatnya menghantar pernyertaan pada tahun 2012 dengan tajuk ‘Didi & Friends The Science Explorers’, dan akhirnya di pilih sebagai pemenang.

Kami berjaya menang IPCC setelah 3 kali cubaan dan tempuhi pelbagai kegagalan.

Terus cepat-cepat keluar dewan… Keluar dewan terus menangis.. Sambil menangis, saya telefon isteri saya..

Selepas beberapa saat senyap.. Saya hanya mampu cakap.. “We won”.. Dan saya terus menangis lagi.

Bagi CEO siri animasi popular kanak-kanak ini, siri Didi & Friends banyak mengubah hidup diri dan keluarganya, dan kerana siri ini juga mengubah hidup pasukan Digital Durian serta mengubah industri animasi Malaysia juga.

“Terima kasih Didi & Friends #speechless

Terima kasih sangat-sangat kepada Didi & Friends

-Kerana mengubah hidup pasukan Digital Durian

-Kerana mengubah industri animasi Malaysia

-Kerana memberi seribu kenangan kepada keluarga-keluarga peminat Didi & Friends

-Kerana mengukir senyuman kepada kanak-kanak

-Kerana memberi hiburan dan pendidikan kepada kanak-kanak Malaysia” Luahnya lagi

Lepas ni apa rancangan animasi yang bakal syarikat Digital Durian keluarkan ya? Sama-sama kita nantikan!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bakal Jadi Seperti Mimaland? Taman Tema MAPS Kini Terbengkalai, Dipenuhi Semak Samun

Suatu ketika dahulu buat mereka yang lahir pada era 80-an dan awal 90-an pasti tahu akan taman tema Malaysia In Miniature Land atau lebih dikenali sebagai Mimaland yang sudah lama ditutup.

Untuk info, Mimaland tersebut telah pun dipenuhi dengan semak samun malah turut mengubah landskap asalnya. Kini nasib yang sama juga dikatakan akan dialami oleh taman tema Movie Animation Park Studio (MAPS) yang terletak di Ipoh, Perak. Manakan tidak, berdasarkan perkongsian yang dibuat oleh akaun Twitter @viralperak kawasan persekitaran MAPS mula ditumbuhi rumput-rumput liar dan dipenuhi dengan semak samun.

Dikhabarkan, sejak ditutup pada Januari 2020 taman tema yang hanya beroperasi hampir tiga tahun itu telah ditinggalkan begitu sahaja dan rata-rata warganet meluahkan rasa terkejut melihat foto terkini MAPS yang begitu menyedihkan.

Taman Tema Animasi MAPS Ipoh, terbengkalai tanpa khabar dan hala tuju. Lambat laun jadi spot paranormal 👻

Foto: ‘Aqilah Shahruzzaman pic.twitter.com/FZ0ItKVh3b

— VIRAL PERAK (@viralperak) November 16, 2021

Ada diantara mereka turut berkongsi pengalaman berkunjung ke taman tema ini dan berharap ia akan dibuka semula termasuk di bawah pengurusan yang baharu.


“Dia Cakap Nak Jadi Chef” – Anak Minat Memasak, Teruskan Legasi Fazley Yaakob

Selebriti verstail, Dato Fazley Yaakob akui berasa gembira kerana anak sulungnya telah menunjukkan minat dalam bidang masakan mewarisi minat dan legasi yang diusahakannya selama ini.

Menurut Fazley, dia enggan memaksa minat atau menetapkan hala tuju keempat-empat anaknya namun tidak menyangka Ahmad Fariedz Shah atau lebih mesra dikalangan keluarga sebagai Payish ingin menjadi seorang chef. Dedah Fazley yang popular dengan lagu Asmara ini, anaknya itu mula menunjukkan minat sejak kecil lagi malah sering memasak di rumah mereka.

“Anak-anak ini saya tak dorongkan mereka untuk minat apa yang mereka nak. Saya beri kebebasan apa yang mereka ingin lakukan. Tetapi anak sulung saya ini memang tidak dinafikan yang minat dia dalam bidang masakan sangat ketara sejak umur 7-8 tahun lagi. Jadi bila dia dah mula menjengah ke alam remaja dan berumur 13 tahun, saya tanya dia apa yang dia nak buat nanti

“Jawapan pertama yang dia cakap dekat saya, dia cakap nak jadi chef. Saya kata “Okaylah kalau nak jadi chef kena start dari awal”. Dia pun dah ada bisnes nasi lemak Payish dan dekat dapur rumah ada sahaja benda yang dia akan masak. Saya cuba nak bagi dia peluang untuk berjumpa dengan umum”

“Sejujurnya masa dia umur 2-3 tahun itu saya dah mula perasan. Bayangkan kalau saya bagi mainan, mainan yang macam masakan itu yang dia pegang. Dia tak pegang game atau kereta sekali pun, tapi dia mesti pegang sudip atau pisau mainan masa kecil. Saya rasa apa yang dia tengok masa kecil, itu yang menjadi amalan dia dan sekarang dia memang benda itu” kata Fazley kepada Murai.my

Meskipun memberi kebebasan, namun Fazley berkata anak-anaknya perlu mendapat keputusan cemerlang dalam bidang yang mereka ceburi.

“Pengenalan awal kepada dunia masakan itu perlu sebab saya pun dididik awal. Masa umur saya 4 atau 5 tahun, saya dah bantu ibu dan nenek saya. Jadi ini adalah peluang untuk saya didik generasi baru pula.

“Saya tidak akan menghalang cuma syarat saya pada anak-anak saya, Bidang apa sekali pun dia mereka ceburi perlu mendapatkan sijil ijazah pertama tidak kira bidang masakan atau pun tidak” katanya lagi

Fazley ditemui Murai.my pada petang Selasa (16 November 2021) di Suka Sucre Bistro, Hartamas Kuala Lumpur bersempena dengan pelantikannya sebagai duta AYA Real Foods. Jenama sos dan sambal sedia untuk dimasak dengan menggunakan bahan-bahan semulajadi ini memilih Fazley sebagai duta adalah kerana figura ini sering berkongsi prinsip dan idealogi yang sama dengannya dari segi makanan dan dikenali sebagai seorang yang serba boleh, berkarisama dan individu yang dinamik.

Menjadi duta jenama AYA selama dua bulan, Fazley akan mempromosikan produk AYA bukan sahaja di restoran nya tetapi juga melalui saluran sosial media. Beberapa sesi “live” di sosial media akan berlangsung dan pelbagai aktiviti juga akan diadakan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sempoi! Imam Muda Asyraf ‘Lepak’ Di Perpustakaan Iskandariah Mesir

Imam Muda Asyraf yang kini sedang menuntut di Universiti Al-Azhar memuatnaik beberapa fotonya di perpustakaan terkenal dunia, perkongsian tersebut menarik perhatian orang ramai terutama yang pernah mengunjungi perpustakaan tersebut.

Perkongsian Imam Muda Asyraf di Instagram nya itu yang berada di perpustakaan terkemuka dunia, menarik perhatian ramai. Apatah lagi menurut pendakwah ini, perpustakaan tersebut pernah dinobat sebagai perpustakaan pertama dan terbesar suatu ketika dahulu.

“Kalau orang rumah tanya. Abang pi Mesir, pi jalan mana. Boleh lah jawab “Abang lepak perpustakaan”.

Bibliotheca Aalexandria Egypt atau Perpustakaan Iskandariah Mesir adalah perpustakaan pertama dan terbesar di dunia suatu ketika dahulu.

Binaan yang di dalam gambar ini adalah binaan baru semula dengan lebih moden, setelah berabad perpustakaan ini terabai.” Kongsinya.

Melihat foto perpustakaan yang dimuatnaik oleh Imam Muda Asyraf itu membuatkan ramai yang luah rasa kagum melihat dalaman perpustakaan tersebut, dan ada yang pernah menjejakkan kaki di sana berkongsi kenangan nostalgia masing-masing.

“Alhamdulillah saya pun dah jejak ke perpustakaan tu, besar dan luas sangat!”

“Rindu perpustakaan ni. Dulu aku tiap hari betapa kat sini. Aku kan pelajar cemerlang.”

“Dalam gambar semua bertarekat. Alhamdulillah”

“Alhamdulillah saya sempat pergi sebelum balik Malaysia” komen warganet

Siapa pernah jejak ke Perpustakaan Iskandariah Mesir ni? Kongsikan pengalaman anda bersama Murai my.


“Mungkin 3 Bulan Atau Lebih Lama”- Ahmad Iqbal Zulkefli Bawa Diri Ke Luar Negara?

Belum reda isu foto usahawan selebriti Ahmad Iqbal Zulkefli, yang disunting dengan memakai seluar dalam. Kini timbul pula desas-desus yang mana usahawan ini bakal tinggal lama di luar negara, dek kerana perkongsiannya di Insta Stories baru-baru ini.

Berdasarkan perkongsiannya di Insta Stories, usahawan ini mungkin tinggal lama di luar negara dan berkemungkinan akan membeli kediaman di negara tersebut. Buat masa sekarang Iqbal masih merahsiakan negara mana yang dimaksudkan, kerana masih belum sampai di sana.

“Saya belum sampai ke destinasi (negara) yang sepatutnya saya jejak kerana ada sedikit perkara perlu kemaskan untuk bertempat di sana.

Negara apa, saya rahsiakan selagi belum tiba di sana.

Jadi sementara itu, semalam saya pergi ke tempat lain yang berdekatan terlebih dahulu untuk bersantai.

Sekarang saya tiba di Kuala Lumpur dan bergegas uruskan banyak perkara.

Kali ini saya bawa 5 bagasi besar (berat lebih 100KG), tidak pasti berapa lama saya di negara tersebut.

Mungkin hanya dua minggu. Mungkin 3 bulan atau lebih lama, saya ikut gerak hati.

Sambil itu saya terfikir untuk membeli rumah di sana.” Dedah Iqbal

Apa-apa pun Murai.my doakan semoga segala urusan Iqbal dipermudahkan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Preity Zinta Bakal Timang Anak Kembar, Ramai Artis Bollywood Ucap Tahniah!

Pelakon bollywood terkenal Preity Zinta berkongsi berita gembira bersama pasanganya di Instagram, di mana pasangan tersebut bakal menimang cahaya mata kembar tidak lama lagi.

Untuk rekod Preity Zinta telah mendirikan rumahtangga bersama suaminya Gene Goodenough pada tahun 2016, walaupun lima tahun lebih mengharungi alam rumah tangga tanpa kehadiran cahaya mata namun hubungan suami isteri ini tetap harmoni.

Dan kini pasangan sejoli ini berkongsi berita gembira, di mana mereka bakal menimang anak kembar melalui kaedah ibu tumpang.

Pasangan sama padan ini sudah siap sedia dengan nama untuk bayi mereka iaitu Jai Zinta Goodenough dan Gia Zinta Goodenough, dan mereka berdua nampaknya tidak sabar menerima kehadiran ahli keluarga baru mereka.

“Hi semua, saya nak kongsi berita hebat kami bersama kamu semua hari ini.

Gene dan saya sangat gembira dan hati kami penuh dengan rasa syukur dan penuh dengan rasa kasih sayang, dengan kehadiran kembar kami Jai Zinta Goodenough dan Gia Zinta Goodenough dalam keluarga kami.

Kami sangat teruja dengan fasa baru dalam hidup kami.

Terima kasih penuh hati kepada doktor, jururawat dan kepada ibu tumpang kami kerana menjadi sebahagian dalam perjalanan hebat ini.

Penuh dengan rasa sayang dan cahaya – Gene, Preity, Jai dan Gia.” Kongsi Preity

Melihat berita gembira yang dikongsikan pelakon jelita tersebut, ramai kenalan artis mengucap tahniah atas kehadiran anak kembar mereka di ruangan komen posting tersebut.

“Hey PZ, Tahniah. Penuh kasih sayang untuk kamu dan Gene, peluk dan cium untuk Jai dan Gia.” – @madhuridixitnene

“Sangat gembira dan teruja mendengar berita hebat ini sayangku. Tahniah sepenuh hati sayangku PZ, sampaikan salam sayang saya kepada Gene dan si kembar.” – @theshilpashetty

“Tahniah PZ dan Gene. Selamat datang ke dunia Jai dan Gia.” – @yasminkarachiwala

“Tahniah sangat gembira untuk kamu berdua @realpz” – @seemakhan76

“Sangat gembira!! Saya jadi makcik.” – @ujjwalaraut

Wah, tahniah Preity Zinta dan Gene bakal timang anak kembar!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nilai Lebih RM7 Juta! 9 Trivia ‘Wedding Of The Year’ Haqiem Rusli & Anis Sofea

Penyanyi lelaki popular negara, Haqiem Rusli, 24, telah sah bergelar suami kepada gadis pilihannya, Anis Sofea, 19, dengan dua kali lafaz di Masjid Raja Haji Fi Sabilillah Cyberjaya pada jam 3.40 petang. Pasangan ini dinikahkan oleh jurunikah Ustaz Zamzuri Ruslan, bersaksikan keluarga tercinta dan kenalan rapat pasangan.

Haqiem Rusli atau nama sebenar Ridzuan Haqiem bin Rusli menyerahkan mas kahwin sebanyak RM300, selain lima dulang hantaran berbalas lima dulang hantaran kepada pasangan tercinta Wan Anis Sofea binti Wan Zamzuri, atau lebih mesra disapa Anis Sofea.

A post shared by Murai MY (@muraimalaysia)

Pasangan sama cantik sama padan ini memanjat kesyukuran hari bahagianya berjalan dengan lancar dan diraikan dalam majlis tertutup yang hanya dihadiri oleh keluarga tercinta, kenalan rapat dan media sahaja mengikut prosedur operasi standard (SOP) penganjuran majlis perkahwinan dan sosial yang telah ditetapkan dalam tempoh Pelan Pemulihan Negara Fasa 4.

Dalam meraikan pasangan ini terdapat beberapa trivia menarik yang bakal tercatat. Berikut Murai.my bawakan  9 trivia menarik mengenai perkahwinan yang boleh dikategorikan sebagai Wedding of the Year 2021.

Meraikan hari  bahagia mereka, pasangan ini telah memilih untuk mengadakan majlis perkahwinan dan resepsi secara tertutup bertemakan “Wedding in the Sky” atau “Raikan Cinta di Langit Asmara” bertempat di skyGlass Cyberjaya.  Sebagai info, Aras 22 SkyPark Cyberjaya, skyGlass Designer Event Hall merupakan dewan acara berprestiij berkonsepkan “Glasshouse” dan “Modern Victorian” yang menawarkan pemandangan panorama 360 darjah seluruh Cyberjaya, Putrajaya dan juga Kuala Lumpur City Centre.

Perunding perkahwinan Primadona Events dan juga Ben Signatures Event telah diberi mandat merancang majlis perkahwinan penyanyi popular ini dalam masa tiga bulan secara ‘privasi’.  Majlis perkahwinan yang bertemakan “Garden Wedding” beronakan warna putih dan hijau taman pula  diolah oleh Mega Bridal Creations

Haqiem dan Anis mengenakan busana indah dari pereka, Razman Razmi. Manakala untuk resepsi, n busana telah direka khas oleh pereka fesyen tersohor Rizman Ruzaini dalam rona putih berperincian mewah.

Berkongsi rasa kesyukuran dan kegembiraan, pasangan Haqiem dan Sofea turut meraikan hari bahagia mereka bersama 200 orang termasuk keluarga tercinta, kenalan rapat, selebriti serta pihak media dalam Majlis Resepsi dan Makan Malam yang diadakan di SkyGlass Cyberjaya.

Dekorasi majlis resepsi telah diberikan nama “The SOFEA” , berinspirasikan Floral Garden” persis taman di kayangan dalam rona pastel yang elegan dan mewah. Ia diilhamkan daripada minat Anis kepada fesyen dan drama Korea. Pasangan meragakan rekaan busana yang direka khas oleh pereka fesyen tersohor Rizman

Turut meraikan detik bersejarah Haqiem, HABIB Jewels telah menyerikan pasangan dengan aksesori berlian dan barangan kemas bernilai RM5 juta bagi kedua-dua majlis.

Cincin berlian Hearts of Fire merupakan berlian terbaik dunia menjadi pilihan kedua mempelai. Persalinan kedua mempelai untuk majlis pernikahan dan persandingan dilengkapi koleksi berlian potongan ekslusif dari HABIB. Nilai keseluruhan majlis perkahwinan dianggarkan lebih RM7 juta.

Seperti yang dikongsikan sebelum ini,  Haqiem telah menghadiahkan isteri tercinta sebuah lagu karyanya sendiri berjudul “Hitam Saksi Putih” yang akan didendangkan ketika majlis resepsi. Sekadar info, mereka telah menjalin percintaan sejak dua tahun lepas, berkenalan ketika menjalankan urusan perniagaan mereka bersama.

“Dia (Anis) amat sempurna buat saya, dan saya sangat senang dengan sikap, budi pekertinya yang lemah lembut dan ketrampilannya yang telah menambat hati saya untuk memilikinya,” jelas Haqiem.

Majlis Resepsi ‘Raikan Cinta di Langit Asmara’ akan diadakan di taman tergantung (“skypark”) yang terpanjang di Malaysia untuk coretan memori indah pasangan dan semua kenalan. Tetamu dapat merasakan sendiri suasana keajaiban pada saat mereka melangkah masuk. Disambut oleh kakitangan yang mesra dan pihak pengurusan yang profesional, seolah-olah semua tetamu sedang dibawa ke satu dimensi lain, persis taman kayangan.

Hari istimewa ini dijayakan dengan kerjasama lebih daripada 10 pakar dalam industri termasuk katerer, perunding perkahwinan, pakar dekorasi, jurufoto berpengalaman dan ramai lagi.

Menurut sumber terdekat,dikhabarkan Haqiem telah membeli rumah pertama nya baru-baru ini sebagai persediaan menjalani kehidupan baharu bergelar seorang suami bersama isteri tercinta.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Sila Letak Jawatan Segera’! Ini Respon TMJ Kepada Pengurusan Bola Sepak Selangor

Tunku Mahkota Johor, Tunku Ismail Sultan Ibrahim baru-baru ini ada memberi respon di Instagram story baginda mengenai isu yang dipertikaikan mengenai kekayaan yang dimiliki oleh Kelab Bola Sepak JDT.

Menurut perkongsian di Instagram Story, baginda menyatakan ada pihak yang mendakwa seolah-olah Kelab Bola Sepak JDT menjadi kaya kerana mengaut projek-projek yang terdapat di Johor.

Baru-baru ini ada page bola unofficial yang diuruskan oleh individu yang menguruskan kelab bola sepak memainkan persepsi seolah-olah Kelab Bola Sepak JDT menjadi kaya kerana mengaut projek-projek di Johor.

Tunku Ismail juga turut menyatakan bahawa Keluarga Diraja Johor berniaga semenjak tahun 1897 dan keluarga baginda bukan baru sahaja menjadi kaya hasil daripada mengaut duit kerajaan dan duit rakyat.

Tambahnya lagi, Kelab Bola Sepak JDT merupakan kelab paling berjaya dalam negara sejak 9 tahun kebelakangan ini dan bukanlah kelab yang memberi janji manis dan mengambil duit kerajaan.

Baginda juga menyatakan peruntukan yang diberikan kepada sesebuah kelab sepatutnya digunakan untuk membantu rakyat Selangor dan juga rakyat.

Baginda juga turut memberi nasihat kepada pucuk pimpinan dan seluruh pengurusan kelab Bola Sepak Selangor untuk letak jawatan segera kerana tiada pencapaian yang dicapai oleh kelab itu sejak 6 tahun.

Nasihat saya, kepada pucuk kepimpinan dan seluruh pengurusan sila letak jawatan segera. Sampi bila nak menggunakan peruntukan Negeri demi menguntungkan poket individu yang berada dalam kelab.

Tambah baginda, baginya tidak perlu menyeru penyokong untuk bersatu memberi sokongan sedangkan pimpinan dan pengurusan kelab tersebut adalah punca kegagalan kelab.


Guna Gambar Dan Akaun ‘Fake’, Hafiz Hamidun Mohon Netizen Buat ‘Report’

Hafiz Hamidun baru-baru ini berkongsikan satu ‘posting’ di Instagram miliknya mengenai penggunaan gambarnya dalam akaun palsu.

Seperti yang dikongsikan oleh Hafiz Hamidun, penggunaan gambarnya untuk mewujudkan akaun palsu bukanlah kali pertama. Sebelum ini dia menyatakan pernah membuat report terhadap akaun yang menggunakan gambar dan namanya di media sosial.

A post shared by Hafiz Hamidun (@hafizhamidun)

Hafiz Hamidun juga turut menyatakan bahawa dia tiada akaun lain di media sosial selain hafizhamidun untuk akaun Instagram, manakala untuk Facebooknya, dia hanya mempunyai akau persendirian dan Facebook Page, Hafiz Hamidun sahaja.

Saya tiada akaun IG yang lain kecuali yang ini sahaja. FB pon sama, saya hanya ada satu personal FB dan satu FB page saja.

Tambahnya lagi, jika ada pihak yang menjumpai akaun media sosial yang menggunakan gambarnya, dia meminta netizen untuk membuat laporan terhadap akaun tersebut.

Dia juga turut berterima kasih kepada netizen kerana selalu update mengenai akaun palsu dan penyalahgunaan gambarnya di media sosial.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ini Jawapan Iqbal Apabila Ditanya Mengapa Tertarik Terhadap Wanita Berusia

Pasti semua sedia maklum mengenai kisah ‘drama’ di antara jutawan kosmetik, Datuk Seri Vida(DSV) dengan bekas pembantu peribadinya (PA), Ahmad Iqbal Zulkefli.

Baru ini di ruangan Instagram Story, Iqbal ada membuka soalan kepada netizen untuk menanyakan soalan kepadanya dan salah satu soalan tersebut mengenai minatnya terhadap wanita berusia.

Salah satu soalan yang ditanyakan oleh netizen kepada Iqbal dalah mengenai dirinya yang tertarik kepada wanita yang lebih berusia daripadanya.

Kenapa awak tertarik dengan wanita berusia sebelum ini?

Tambahnya lagi, dia tidak pernah merancang untuk suka kepada golongan yang lebih berusia daripadanya. Baginya dia mengambarkan seorang isteri yang menenangkan serta senang didampingi. Iqbal juga mengatakan bahawa dia merupakan seorang yang suka memanjakan pasangan.

A post shared by Ahmad Iqbal Zulkefli (@ahmadiqbalzulkefli)

Dalam perkongsian tersebut, Iqbal menyatakan bahawa dirinya lebuh suka bersembang dan bertukar pendapat dengan orang dewasa. Hal ini disebabkan sejak kanak-kanak dia lebih banyak bergaul dengan golongan lebih dewasa.

Tiba-tiba saya lebih suka bersembang dan menukar pendapat dengan orang dewasa. Mungkin disebabkan sejak kanak-kanak saya lebih banyak bergaul dengan golongan lebih dewasa.

Iqbal juga turut memaklumkan bahawa dia tidak mengharapkan pasangannya dapat membantunya dalam hal kerja malah baginya, dia akan mengutamakan pasangan dari dirinya sendiri.


Undang Kritik! Salman Khan Mengaku Menganut Dua Agama Dalam Satu Masa

Nama dan bakat Salman Khan dalam filem Bollywood tidak dapat disangkal lagi. Sejak dari dahulu, namanya sering disebut walaupun pelakon baru telah muncul dalam seni perfileman. Tahukah anda, menurut Intep Seleb, Salman Khan adalah penganut kepada dua agama sekaligus.

Umum mengetahui Salman Khan dibesarkan dengan dua kepercayaan berbeza. Ayah Salman Khan beragama Islam manakala ibunya beragama Hindu. Di India, lazimnya anak-anak kebanyakannya mengikut kepercayaan bapa. Namun tidak menolak ada juga yang mengikut ibu.

Namun berbeza pula dengan Salman Khan, dia tidak mahu memilih mengikut agama bapa atau ibunya. Seperti yang dinyatakan di Khaleej Times pada 20 November 2021, Salman Khan sebenarnya mengakui bahawa dia berpegang kepada dua agama sekaligus.

Saya Hindu dan Islam, kedua-duanya. Saya Bhartiya (parti politik nasionalis di India). Saya orang India.

Pengakuan Salman Khan terhadap kepercayaannya memeluk dua agama sekaligus mengundang kontroversi kepada orang ramai. Netizen menganggap Salman Khan telah menduakan tuhan.

Menurut Intep Seleb, rentetan dari kejadian tersebut, video lama mengenai Salman Khan mula memenuhi media sosial. Ada juga yang memuji Salman Khan apabila satu video dia segera memberhentikan MC dalam satu majlis dan memintanya meneruskan program apabila azan selesai. Ini lantas memberi reaksi positif netizen terhadap aktor Bollywood ini.


“Ini Bukan Benchmark”- Dedikasi Beto Kusyairy Lakukan Aksi ‘Stunt’ Dalam Halimunan Buat Ramai Kagum!

Aktor berbakat besar dan sering menampilkan karya lakonan yang bermutu dan terkesan di jiwa membuatkan pelakon veteran, Beto Kusyairy merupakan antara pelakon yang disanjungi orang ramai di Malaysia.

Dalam projek lakonan terbarunya yang bertajuk ‘Halimunan’ terbitan Azura Pictures, memperlihatkan dedikasi aktor ini dalam dunia lakonan dengan melakukan stunt yang cukup mengejutkan.

Perkongsian foto dirinya dalam keadaan nyalaan api marak dalam satu babak bagi filem Halimunan di Instagram, mengejutkan orang ramai.

Menurut Beto, pihak penerbit telah mengupah pasukan stunt profesional dan terdapat stunt double untuk menjadi dirinya namun aktor ini memilih untuk melakukan babak tersebut sendiri.

Dalam hantarannya di Instagram, Beto menegaskan apa yang dilakukannya ini bukanlah kayu ukur untuk menjadi seorang pelakon yang baik atau untuk diangkat sebagai seorang pelakon sebenar.

“Bila aku happy kat set aku bernyala.. Perhatian. Jangan cuba meniru aksi ini tanpa pengawasan pakar.

Penerbit dah hire mereka yang arif dalam hal ni.. Profesional stunt team yang dah established. Dah disediakan juga stuntdouble untuk jadi ‘aku’. Tapi aku yang request nak buat sendiri. Kenapa? Ah adalah sebabnya.

Ini BUKAN bermakna yang seorang pelakon memang kena buat scene-scene yang berisiko tinggi sebegini ‘sendiri’ untuk diangkat menjad pelakon yang baik atau kononnya real actor.

Aku ulang…. INI BUKAN BENCHMARK & TAK PERLU PUN.” Dedahnya

Menurut Beto untuk melakukan aksi berisiko, ia memerlukan ilmu dan teknik untuk fahami bagaimana hendak melakukan stunt sebegitu dan ia perlu dilakukan di bawah pengawasan dan seliaan ketat pakar dalam bidang aksi lagak ngeri ini.

“Tapi aku tak request buta kosong gitu ajelah. Nak kena ada ilmu & fahami teknik untuk stunt gini, nak kena ada pengawasan & seliaan ketat oleh mereka yang benar-benar pakar dalam bidang ni.

Nak kena lulus ujian/test dari pakar-pakar ni dulu sebelum dapat green light. Nak kena ada keyakinan pada kemampuan diri dulu (Bukan berani bodoh).

Selainnya adalah doa, fokus & ketenangan… InsyaAllah.

Jadi kepada yang sentiasa mendoakan kesihatan, kesejahteraan, kebahagiaan & keselamatan aku.. Syukur alhamdulillah & terima kasih.

Terima kasih @hafizdrazib & ayahandanya serta geng MRS Stunt Team lain atas ilmu & seliaan yang baik.

Melihat aksi stunt yang dilakukan Beto dalam filem Halimun, membuatkan rakan industri dan peminat meluahkan rasa kagum terhadap aktor ini.

“Segalanya dirancang rapi bukan main terjah. Bangga dengan kamu anakku @beto_kusyairy” @fauziahnawi

“Satu je nak cakap #sebabtuakuletakdiadiatas tak yah kerap nau belanja sahabat. Jaga badan.” @azhan_rani

“Aku terkena percikan bara Gudang Garam pun dah menjerit. Ini dah level Dhalsim Street Fighter Yoga Fireeee.” @zahiriladzim

“Moga baik-baik sahaja semuanya.. Terus sukses ye #respect”

“Terbaik bro @beto_kusyairy . Semoga terus gemilang”

“Salut dengan keberanian anda. Hormat!” Komen peminat

Melihat dedikasi pelakon veteran ini dalam filem Halimun, buatkan orang ramai teruja untuk menanti tayangannya akan datang!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[GAMBAR] Sekitar Majlis Perkahwinan Puteri Aishah Yang Bertaraf 5 Bintang

Semalam (21 November 2021) pelakon Puteri Aishah,27 selamat melangsungkan majlis pernikahan dengan ahli perniagaan, Muhammad Firdaus,28, yang diadakan di Ballrooms JW Marriot Kuala Lumpur.

Dengan sekali lafaz pada jam 11.15 pagi, Puteri atau nama sebenarnya Puteri Aishah Sulaiman kini telah bergelar isteri selepas dinikahkan oleh Qadi Ustaz Mohd Abdul Nasir Abdullah dengan disaksikan bapa Puteri, Sulaiman Abd. Rahman.

Pada majlis itu, Puteri menerima mas kahwin RM300 beserta 5 dulang hantaran daripada pihak lelaki. Sementara pihak perempuan menyerahkan 7 dulang. Bagaimanapun, jumlah wang hantaran dirahsiakan atas permintaan keluarga. Dalam sebuah kenyataan kepada media, Puteri berkata, dia sudah lama menantikan saat ini dan berharap ikatan perkahwinan akan berkekalan hingga akhir hayat.

“Alhamdulillah majlis dirancang berjalan lancar selepas beberapa kali ditangguh akibat pandemik Covid-19. Saya bersyukur apabila impian kami untuk melihat perkahwinan ini disaksikan oleh keluarga kedua belah pihak tercapai.

Saya dan suami juga memohon maaf kerana tidak dapat menjemput rakan-rakan artis yang lain atas sebab Perintah Kawalan Pergerakan Pemulihan(PKPP),”kata Puteri

Ketika disoal mengenai jejaka kacak yang berjaya menambat hatinya, dia mengakui Firdaus memiliki setiap ciri-ciri lelaki idamannya.

“Sepanjang dua tahun mengenali Firdaus, saya menyukai keperibadiannya. Dia seorang yang baik dan mengutamakan keluarga. Dia sangat menyayangi dan meletakkan keluarganya nombor satu.

“Malah, dia juga sentiasa menyokong minat saya dalam bidang lakonan. Dia juga sudah bagi lampu hijau dimana saya boleh teruskan kerjaya ini selama mungkin,”katanya.

Majlis yang diadakan secara sederhana membabitkan keluarga dan kenalan terdekat kedua belah pihak itu menyaksikan Puteri dan Firdaus mengenakan busana bewarna putih. Baju pernikahan yang digayakan mereka adalah rekaan pereka fesyen terkenal, RizmanRuzaini. Dalam pada itu, majlis resepsi pasangan bahagia ini juga diadakan di JW Marriot, Kuala Lumpur, pada hari yang sama.


“Saya Harap Masin Mulut Pengantin”-DSV Titip Harapan Dipertemukan Jodoh Terbaik

Jutawan kosmetik, Datuk Seri Vida(DSV) meluahkan rasa terharu dan gembira apabila mengetahui pelakon, Jasmin Hamid telah berkahwin dengan pembantu peribadinya (PA).

“Rasa terharu..gembira.. Bila tiba tiba jer dapat berita @jasminhamidjh nikah dengan PA yang jaga Jasmin selama bertahun-tahun.”- ujar DSV

Dalam pada itu, dia turut menyifatkan pelakon yang kini popular dengan drama Cukup Derita Itu adalah wanita yang  bertuah kerana mempunyai PA yang memahami tugas Jasmin dan kini menggalas tanggungjawab sebagai imam.

“Boleh bayangkan kasih sayang PA tu..memahami tugas..sentiasa bersama dan menggalas tugas sebagai IMAM pula..

What so lucky..ada orang yang menjaga keperluan..MELINDUNGI..BAHAGIA TILL JANNAH..”- katanya lagi

Dalam hantaran yang sama, DSV turut berharap doa yang dititipkan oleh Jasmin untuk dirinya mendapat jodoh yang baik, akan diperkenankan.

“Apa lagi yang orang perempuan inginkan melainkan kasih sayang. Kesetiaan dijaga..Dibimbing..

Saya harap masin mulut pengantin baru @jasminhamidjh mendoakan saya agar dapat LELAKI KIRIMAN TUHAN..”-  jelas DSV

A post shared by jasminhamid (@jasminhamidjh)

Sebagai info, Jasmin telah selamat bergelar isteri kepada pembantu peribadinya, Nazmir Abd Rahim yang dinikahkan di Jabatan Agama Islam Wilayah Persekutuan (JAWI) pada 19 November 2021. Dipetik dari Harian Metro, perancangan untuk berkahwin dibuat sebulan lalu selepas Nazmir menyatakan hasrat untuk memperisterikannya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aliff Aziz Dapat Markah Tertinggi Minggu Pertama GV8, Adibah Noor Mohon Maaf Kepada Peminat

Tirai Gegar Vaganza 2021 atau juga dikenali sebagai Gegar Vaganza 8(GV8) telah pun membuka tirainya di Putrajaya International Centre (PICC) dengan menyaksikan 13 orang penyanyi popular pelbagai latar belakang membuat persembahan lagu hits mereka.

Lebih menghiburkan, Gegar Vaganza juga kembali ‘hidup’ dengan kemunculan wakil-wakil kelab peminat peserta selepas musim lalu diadakan tanpa penonton. Meskipun dalam skala kecil bagi mematuhi prosedur operasi standard (SOP) yang ditetapkan namun dewan PICC tetap meriah dengan sokongan peminat. Malah, buat julung kalinya segmen Ada Lagu Ada Lagi memperlihatkan hanya empat orang peserta akan bergilir-gilir di atas pentas bagi mematuhi SOP.

Bagi minggu pertama, penyanyi Aliff Aziz yang membawakan lagu Sayang Sayang muncul di tempat pertama dengan perolehan markah tertinggi sebanyak 74.60% manakala pelantun Asmara Ini, Datuk Fazley Yaakob berada di kedudukan terakhir yang mendapat 53.60%

Dalam pada itu, Adibah Noor memohon maaf kepada peminat atas persembahan yang disifatkannya sendiri sebagai kurang memuaskan. Menurut Adibah, dia akui berasa terlalu gemuruh sehingga menganggu pernafasan dan penyampaiannya dalam lagu Terlalu Istimewa.

“Wahai peminat, sebelum tibanya giliran saya, saya masih okay, sekali sampai atas itu(pentas) gemuruh tahap gaban.

“Lama dah tak rasa perasaan itu. Jadi ia telah mengacau pernafasan dan penyampaian saya. Minta maaf. saya akan lakukan lebih baik lagi pada minggu hadapan. Terima kasih atas kebaikan dan kasih sayang anda” ciap Adibah di laman Twitter

Bagaimanapun, persembahan Adibah itu tetap mendapat ‘standing ovation’ di kalangan peminat dan rakan-rakan media yang hadir. GV8 diadili oleh tiga juri tetap terdiri daripada Datuk Ramli MS, Datuk Syafinaz Selamat dan Hetty Koes Endang.  Manakala Nabil Ahmad dan Jihan Muse masih lagi dikekalkan sebagai hos untuk lapan musim berturut-turut.


Diana Danielle Anggap Industri Kreatif Ketika Ini Tidak Mampan

Pelakon, Diana Danielle tampil menjawab persoalan yang ditanya oleh pengikutnya di Instagram mengenai situasi di dalam industri hiburan.

“Apa pandangan jujur anda mengenai industri kita”-Soal Peminat di Instagram

Menurut Diana, dia beranggapan industri kreatif negara tidak akan berubah selagi ia tidak diiktiraf sebagai sebuah  industri yang sebenar dan dengan sistem yang betul.

“Selagi industri kreatif tidak diiktiraf sebagai industri sebenar dengan sistem yang betul yang melindungi pemainnya, maka selamanya ia takkan ke mana.”- kongsi Diana

Tambah Diana lagi, dia melihat industri ketika ini seperti tidak mampu memberikan gambaran yang baik serta manfaat kepada semua orang.

“Industri ini tidak mampan dan tidak memberi manfaat yang sama kepada kita. Ia adalah untuk setiap daripada mereka sendiri.” katanya lagi


Pernah Digoda Wanita Lain, Nam Rom Tetap Setia Pada Yang Satu

Pelakon veteran merangkap pengarah serta penulis skrip terkenal tanah air, Shahili Adnan atau lebih mesra dikenali sebagai Nam Ron atau Tok Ayah merupakan seorang artis seni yang cukup berbakat di Malaysia.

Sempena meraikan ulang tahun kelahirannya yang ke-52, aktor ini banyak berkongsi gambarnya bersama isteri tercinta dan terbaru Nam Ron berkongsi fotonya di awal bercinta bersama isteri pada tahun 1997 dan juga yang terkini.

Apa yang menarik perhatian bukan saja foto yang dikongsikan di Instagram, malah kapsyen Nam Ron mengenai ‘ujian percintaan’ yang pernah dihadapi satu ketika dahulu.

Seperti pasangan lain ujian dalam bercinta itu pasti ada, dan Nam Rom juga tidak terkecuali apabila seorang gadis ingin menambat hati pelakon ini.

Dalam perkongsiannya di Instagram, aktor kacak ini berkongsi bahawa dirinya menolak cinta gadis berkenaan dengan memberi penjelasan yang cukup mendalam.

“1997 baru-baru bercinta. 2021 masih lagi bercinta.

“Jika saya meninggalkan dia untuk bersama awak, suatu hari nanti saya akan tinggalkan awak untuk bersama orang lain pula kerana saya sudah belajar untuk meninggalkan cinta.”

Dialog di atas pernah saya ucapkan kepada seorang gadis yang mahu kan cinta saya ketika hati saya sudah dimiliki gadis di dalam gambar ini.” Kongsi Nam Ron

Melihat perkongsian pelakon veteran ini di Instagram, membuatkan rakan artis dan peminat berasa kagum terhadap sikap Nam Ron untuk setia pada yang satu dalam hubungan.

Dan dalam masa yang sama ramai juga mengucapkan selamat hari lahir kepada aktor serba boleh ini diruangan komen di Instagram nya.

“Awhhhh so sweettt!! Selamat hari lahir ayah !” @jannanick

“GAMBAQ paling menang dalam banyak-banyak abang tiru gaya.”

“Wow, love nya ayat tu. Dan kamu berdua nampak sama, masih nampak muda. Penangan cinta agaknya ya.”

“Makin encem hehe.. Semoga bahagia hingga Jannah bang Nam Ron dan isteri.”

“Selamat ulang tahun kelahiran Tok Ayah.” Komen peminat

Bersemut ayatnya ya! Apa-apa pun Murai.my doakan agar Nam Ron bahagia bersama isteri tercinta hingga Jannah-Nya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Seriously Tan Sri?”- Shahrulezad Terkejut Menteri Anggap Isu Gangguan Seksual Tidak Penting

Pengarah dan penerbit Radius One Production, Shahrulezad Mohameddin meluahkan rasa terkejut dengan kenyataan yang diberikan oleh Menteri Komunikasi dan Multimedia, Tan Sri Annuar Musa yang menasihatkan pemain dalam industri seni tanah air tidak perlu memperbesarkan isu gangguan seksual yang berlaku dalam kalangan mereka.

“Saya rasa isu itu tak perlu diperbesarkan. Fokus kepada perkara positif daripada kes-kes terpencil”-Jelas  Annuar seperti dilaporkan Utusan Malaysia

Menerusi sebuah hantaran di Instagram nya, Shahrulezad tidak menyangka seorang menteri akan memberikan kenyataan sedemikian.

“Seriously Tan Sri? I am speechless bila menteri abam cakap macam ni.

Bila budaya sexual harrasment cuba dinormalisasikan dan menjadi sesuatu yang tidak apa dan tidak perlu diperbesarkan dan dianggap remeh.”- tegas Shahrulezad

Tambahnya lagi,  gurauan lucah double meaning di kalangan penggiat seni seakan sudah menjadi budaya di dalam industri.

“Gurauan gurauan berbau seksual antara krew dan artis. Mula mula sekadar gurauan yang akhirnya leads to another thing yang serious.

Yang muda dan yang senior bercakap lucah double meaning sesama sendiri dengan niat bergurau seakan akan menjadi satu budaya dalam industri.” – katanya lagi

Dalam pada itu, dia akui berasa terganggu kerana seorang menteri menyifatkan isu tersebut sebagai perkara yang tidak penting.

“Dan bila menteri sendiri berkata isu ini tidak penting dan tidak perlu diperbesarkan. It really triggers me. Thats it! Its a wrong to accept it.

Tan Sri jawab la sendiri dengan generasi akan datang bila keadaan semakin tidak terkawal dan menjadi budaya yang diterima ramai sebagai sesuatu yang normal”- jelasnya